title: 2014/70/ΕΕ: Σύσταση της Επιτροπής, της 22ας Ιανουαρίου 2014 , για τις ελάχιστες αρχές για την έρευνα και την παραγωγή υδρογονανθράκων (όπως το σχιστολιθικό αέριο) με τη χρήση υδραυλικής ρωγμάτωσης μεγάλου όγκου

text:
               8.2.2014

               EL

               Επίσημη Εφημερίδα της Ευρωπαϊκής Ένωσης

               L 39/72

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 22ας Ιανουαρίου 2014
   για τις ελάχιστες αρχές για την έρευνα και την παραγωγή υδρογονανθράκων (όπως το σχιστολιθικό αέριο) με τη χρήση υδραυλικής ρωγμάτωσης μεγάλου όγκου
   (2014/70/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Τα κράτη μέλη έχουν το δικαίωμα να καθορίζουν τους όρους εκμετάλλευσης των ενεργειακών τους πόρων με την προϋπόθεση ότι σέβονται την ανάγκη διαφύλαξης, προστασίας και βελτίωσης της ποιότητας του περιβάλλοντος.

               (2)

               Στη σημερινή κατάσταση τεχνολογικής εξέλιξης, η έρευνα και η παραγωγή υδρογονανθράκων, όπως το σχιστολιθικό αέριο, απαιτούν τη συνδυασμένη χρήση υδραυλικής ρωγμάτωσης μεγάλου όγκου και κατευθυνόμενης (ιδίως οριζόντιας) διάτρησης σε κλίμακα και ένταση για τις οποίες υπάρχει πολύ περιορισμένη εμπειρία στην Ένωση. Η εν λόγω τεχνική υδραυλικής ρωγμάτωσης δημιουργεί συγκεκριμένες προκλήσεις, ιδίως σε ό,τι αφορά την υγεία και το περιβάλλον.

               (3)

               Στα ψηφίσματά του της 21ης Νοεμβρίου 2012 το Ευρωπαϊκό Κοινοβούλιο σημείωσε τα σημαντικά δυνητικά οφέλη της παραγωγής σχιστολιθικού αερίου και πετρελαίου και κάλεσε την Επιτροπή να θεσπίσει ενωσιακό πλαίσιο διαχείρισης κινδύνου για την έρευνα και την εξόρυξη μη συμβατικών ορυκτών καυσίμων προκειμένου να διασφαλιστεί η εφαρμογή εναρμονισμένων διατάξεων για την προστασία της ανθρώπινης υγείας και του περιβάλλοντος σε όλα τα κράτη μέλη.

               (4)

               Στα συμπεράσματα που εξέδωσε στις 22 Μαΐου 2013, το Ευρωπαϊκό Συμβούλιο υπογράμμισε την ανάγκη να διαφοροποιηθεί ο ενεργειακός εφοδιασμός της Ευρώπης και να αναπτυχθούν οι εγχώριοι ενεργειακοί πόροι με στόχο τη διασφάλιση της ασφάλειας του εφοδιασμού, τη μείωση της εξωτερικής ενεργειακής εξάρτησης της Ένωσης και την τόνωση της οικονομικής ανάπτυξης. Το Συμβούλιο αναγνώρισε την πρόθεση της Επιτροπής να διερευνήσει μια πιο συστηματική προσφυγή στις εγχώριες πηγές ενέργειας με στόχο την ασφαλή, βιώσιμη και αποδοτική ως προς το κόστος εκμετάλλευσή τους σε συνδυασμό με τον σεβασμό των επιλογών των κρατών μελών σχετικά με τη σύνθεση των ενεργειακών τους πηγών.

               (5)

               Στην ανακοίνωσή της προς το Συμβούλιο και το Ευρωπαϊκό Κοινοβούλιο σχετικά με την εξερεύνηση και παραγωγή υδρογονανθράκων (όπως το σχιστολιθικό φυσικό αέριο) με τη χρήση υδραυλικής ρωγμάτωσης μεγάλου όγκου στην ΕΕ (1), η Επιτροπή παρουσίασε συνοπτικά τις πιθανές νέες ευκαιρίες και προκλήσεις σχετικά με την εξόρυξη μη συμβατικών υδρογονανθράκων στην Ένωση, καθώς και τα βασικά στοιχεία που θεωρούνται αναγκαία για τη διασφάλιση της ασφάλειας αυτής της τεχνικής. Η ανακοίνωση κατέληξε στο συμπέρασμα ότι απαιτείται η έκδοση σύστασης στην οποία να καθορίζονται οι ελάχιστες αρχές για την υποστήριξη των κρατών μελών κατά την έρευνα και την παραγωγή φυσικού αερίου από σχιστολιθικά πετρώματα και τη διασφάλιση της διαφύλαξης του κλίματος και του περιβάλλοντος, την αποδοτική χρήση των πόρων και την ενημέρωση του κοινού.

               (6)

               Σε διεθνές επίπεδο, ο Διεθνής Οργανισμός Ενέργειας κατήρτισε συστάσεις για την ασφαλή ανάπτυξη του μη συμβατικού φυσικού αερίου. Οι «χρυσοί κανόνες» αυτοί απαιτούν την εφαρμογή άρτιων και κατάλληλων ρυθμιστικών καθεστώτων, την προσεκτική επιλογή των τόπων, τον κατάλληλο προγραμματισμό των έργων, τον χαρακτηρισμό των υπόγειων κινδύνων, ισχυρούς κανόνες για τον σχεδιασμό των φρεάτων, διαφάνεια των δραστηριοτήτων και παρακολούθηση των συναφών επιπτώσεων, ορθή διαχείριση των υδάτων και των αποβλήτων και μείωση των ατμοσφαιρικών εκπομπών και των αερίων του θερμοκηπίου.

               (7)

               Για τις δραστηριότητες έρευνας και παραγωγής υδρογονανθράκων με υδραυλική ρωγμάτωση μεγάλου όγκου εφαρμόζεται η γενική και η περιβαλλοντική νομοθεσία της Ένωσης. Ειδικότερα, η οδηγία 89/391/ΕΟΚ του Συμβουλίου (2) για τη θέσπιση διατάξεων σχετικά με την υγεία και την ασφάλεια των εργαζομένων θεσπίζει μέτρα για την προώθηση της βελτίωσης της ασφάλειας και της υγείας των εργαζομένων κατά την εργασία· η οδηγία 92/91/ΕΟΚ του Συμβουλίου (3) για τη θέσπιση διατάξεων στις εξορυκτικές διά γεωτρήσεων βιομηχανίες ορίζει τις ελάχιστες προδιαγραφές για τη βελτίωση της προστασίας, της ασφάλειας και της υγείας των εργαζομένων στις εξορυκτικές διά γεωτρήσεων βιομηχανίες· η οδηγία 94/22/ΕΚ του Ευρωπαϊκού Κοινοβουλίου και του Συμβουλίου (4) για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων απαιτεί τη χορήγηση αδειών χωρίς την επιβολή διακρίσεων· η οδηγία 2000/60/ΕΚ του Ευρωπαϊκού Κοινοβουλίου και του Συμβουλίου (5) για τη θέσπιση του πλαισίου για τα ύδατα απαιτεί από τον φορέα εκμετάλλευσης να λάβει άδεια για την άντληση υδάτων και απαγορεύει την άμεση απόρριψη ρύπων στα υπόγεια ύδατα· η οδηγία 2001/42/ΕΚ του Ευρωπαϊκού Κοινοβουλίου και του Συμβουλίου (6) για τη θέσπιση διατάξεων σχετικά με τη στρατηγική περιβαλλοντική αξιολόγηση απαιτεί την αξιολόγηση των σχεδίων και των προγραμμάτων στους τομείς της ενέργειας, της βιομηχανίας, της διαχείρισης αποβλήτων, της διαχείρισης των υδάτων, των μεταφορών ή της χρήσης της γης· η οδηγία 2004/35/ΕΚ του Ευρωπαϊκού Κοινοβουλίου και του Συμβουλίου (7) για τη θέσπιση διατάξεων σχετικά με την περιβαλλοντική ευθύνη εφαρμόζεται στις επαγγελματικές δραστηριότητες που περιλαμβάνουν δραστηριότητες όπως η διαχείριση αποβλήτων και η άντληση υδάτων· η οδηγία 2006/21/ΕΚ του Ευρωπαϊκού Κοινοβουλίου και του Συμβουλίου (8) για τη θέσπιση διατάξεων για τα απόβλητα εξορύξεως ρυθμίζει τη διαχείριση των επιφανειακών και υπόγειων αποβλήτων που προκύπτουν από την έρευνα και την παραγωγή υδρογονανθράκων με τη χρήση υδραυλικής ρωγμάτωσης μεγάλου όγκου· η οδηγία 2006/118/ΕΚ του Ευρωπαϊκού Κοινοβουλίου και του Συμβουλίου (9) για τη θέσπιση διατάξεων για τα υπόγεια ύδατα υποχρεώνει τα κράτη μέλη να εφαρμόσουν μέτρα για την πρόληψη ή τον περιορισμό της εισόδου των ρύπων στα υπόγεια ύδατα· ο κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (10) για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και ο κανονισμός (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (11) σχετικά με τη διάθεση στην αγορά και τη χρήση βιοκτόνων προϊόντων εφαρμόζονται για τη χρήση των χημικών ουσιών και των βιοκτόνων που ενδέχεται να χρησιμοποιούνται για τη ρωγμάτωση· η οδηγία 2008/98/ΕΚ του Ευρωπαϊκού Κοινοβουλίου και του Συμβουλίου (12) για τη θέσπιση πλαισίου για τα απόβλητα ορίζει τις προϋποθέσεις που ισχύουν για την επαναχρησιμοποίηση των υγρών που αναδύονται στην επιφάνεια μετά την υδραυλική ρωγμάτωση μεγάλου όγκου και κατά τη διάρκεια της παραγωγής· ο κανονισμός (ΕΕ) αριθ. 525/2013 του Ευρωπαϊκού Κοινοβουλίου και του Συμβουλίου (13) σχετικά με τον μηχανισμό παρακολούθησης και υποβολής εκθέσεων για τις εκπομπές αερίων θερμοκηπίου και η απόφαση αριθ. 406/2009/ΕΚ του Ευρωπαϊκού Κοινοβουλίου και του Συμβουλίου (14) για τις προσπάθειες των κρατών μελών να μειώσουν τις εκπομπές τους αερίων του θερμοκηπίου έως το 2020 εφαρμόζονται για τις διαφεύγουσες εκπομπές μεθανίου· η οδηγία 2010/75/ΕΕ του Ευρωπαϊκού Κοινοβουλίου και του Συμβουλίου (15) για τη θέσπιση διατάξεων για τις βιομηχανικές εκπομπές εφαρμόζεται στις εγκαταστάσεις μέσα στις οποίες γίνονται εργασίες που παρατίθενται στο παράρτημα I της εν λόγω οδηγίας· η οδηγία 2011/92/ΕΕ του Ευρωπαϊκού Κοινοβουλίου και του Συμβουλίου (16) για τη θέσπιση διατάξεων σχετικά με την εκτίμηση περιβαλλοντικών επιπτώσεων απαιτεί τη διενέργεια εκτίμησης περιβαλλοντικών επιπτώσεων για έργα που περιλαμβάνουν την εξόρυξη πετρελαίου και φυσικού αερίου για εμπορικούς σκοπούς εάν η εξορυσσόμενη ποσότητα υπερβαίνει τους 500 τόνους ανά ημέρα για το πετρέλαιο και τα 500 000 m3 ανά ημέρα για το αέριο, καθώς και τον έλεγχο των έργων για γεωτρήσεις μεγάλου βάθους και των επιφανειακών εγκαταστάσεων για την εξόρυξη πετρελαίου και αερίου· η οδηγία 96/82/ΕΚ του Συμβουλίου (17) για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες και, από την 1η Ιουνίου 2015, η οδηγία 2012/18/ΕΕ του Ευρωπαϊκού Κοινοβουλίου και του Συμβουλίου (18) υποχρεώνουν τους φορείς εκμετάλλευσης εγκαταστάσεων στις οποίες υπάρχουν επικίνδυνες ουσίες που υπερβαίνουν ορισμένα όρια που καθορίζονται στο παράρτημα I των εν λόγω οδηγιών, να λάβουν όλα τα αναγκαία μέτρα για την πρόληψη των μεγάλων ατυχημάτων και τον περιορισμό των συνεπειών τους για τον άνθρωπο και το περιβάλλον. Αυτό εφαρμόζεται, μεταξύ άλλων, στις δραστηριότητες χημικής και θερμικής επεξεργασίας και της αντίστοιχης αποθήκευσης στο πλαίσιο εκμετάλλευσης ορυκτών σε μεταλλεία και λατομεία, καθώς και στην υπόγεια αποθήκευση φυσικού αερίου.

               (8)

               Ωστόσο, η περιβαλλοντική νομοθεσία της Ένωσης καταρτίστηκε σε μια εποχή κατά την οποία η υδραυλική ρωγμάτωση μεγάλου όγκου δεν χρησιμοποιείτο στην Ευρώπη. Συνεπώς, ορισμένες περιβαλλοντικές πτυχές που σχετίζονται με την έρευνα και την παραγωγή των υδρογονανθράκων για τις οποίες χρησιμοποιείται αυτή η πρακτική δεν καλύπτονται πλήρως από την ισχύουσα ενωσιακή νομοθεσία, ιδίως σε ό,τι αφορά τον στρατηγικό σχεδιασμό, την αξιολόγηση των υπόγειων κινδύνων, την ακεραιότητα των φρεάτων, τη βασική και την επιχειρησιακή παρακολούθηση, τη δέσμευση των εκπομπών μεθανίου και την κοινοποίηση πληροφοριών σχετικά με τις χημικές ουσίες που χρησιμοποιούνται σε κάθε φρέαρ.

               (9)

               Κατά συνέπεια, πρέπει να θεσπιστούν ελάχιστες αρχές, οι οποίες θα πρέπει να λαμβάνονται υπόψη από τα κράτη μέλη κατά την εφαρμογή ή την προσαρμογή των κανονιστικών ρυθμίσεών τους σχετικά με τις δραστηριότητες που περιλαμβάνουν υδραυλική ρωγμάτωση μεγάλου όγκου. Αναμένεται ότι η εφαρμογή ενός συνόλου κανόνων θα εξασφαλίζει ίσους όρους ανταγωνισμού και θα βελτιώνει την εμπιστοσύνη των επενδυτών και τη λειτουργία της ενιαίας αγοράς ενέργειας. Επίσης, αναμένεται ότι οι σαφείς και διαφανείς κανόνες θα μετριάσουν τις ανησυχίες του κοινού και ενδεχομένως την αντίθεσή του, στην ανάπτυξη της εκμετάλλευσης του σχιστολιθικού αερίου. Οι κανόνες αυτοί δεν υπαινίσσονται ότι τα κράτη μέλη υποχρεούνται να επιδιώξουν την έρευνα ή την εκμετάλλευση έργων με χρήση της υδραυλικής ρωγμάτωσης μεγάλου όγκου, αν επιλέξουν το αντίθετο, ούτε ότι τα κράτη μέλη παρεμποδίζονται να διατηρήσουν ή να εισαγάγουν πιο αναλυτικά μέτρα που ταιριάζουν στις ειδικές εθνικές, περιφερειακές ή τοπικές συνθήκες.

               (10)

               Δεν υπάρχει διαθέσιμη πείρα σχετικά με την αδειοδότηση της παραγωγής των υδρογονανθράκων με τη χρήση υδραυλικής ρωγμάτωσης μεγάλου όγκου, ενώ η πείρα σχετικά με την αδειοδότηση της έρευνας στην Ένωση είναι περιορισμένη. Συνεπώς, είναι αναγκαία η εφαρμογή της ενωσιακής νομοθεσίας και της παρούσας σύστασης στα κράτη μέλη. Ενδέχεται να χρειαστεί επικαιροποίηση της παρούσας σύστασης ή κατάρτιση νομικά δεσμευτικών διατάξεων με βάση την τεχνική πρόοδο, την ανάγκη να τιθασευτούν οι κίνδυνοι και οι επιπτώσεις από την έρευνα και την παραγωγή υδρογονανθράκων με χρήση άλλων τεχνολογιών εκτός από την υδραυλική ρωγμάτωση μεγάλου όγκου, τις απροσδόκητες προκλήσεις στην εφαρμογή της νομοθεσίας της Ένωσης ή την έρευνα και την παραγωγή υδρογονανθράκων με χρήση υδραυλικής ρωγμάτωσης μεγάλου όγκου σε υπεράκτιες εγκαταστάσεις.

               (11)

               Κατά συνέπεια, η παρούσα σύσταση για τη θέσπιση ελάχιστων αρχών που θα εφαρμόζονται ως κοινή βάση για την έρευνα ή την παραγωγή υδρογονανθράκων με υδραυλική ρωγμάτωση μεγάλου όγκου είναι αναγκαία αυτή τη χρονική στιγμή. Λειτουργεί συμπληρωματικά ως προς την ισχύουσα ενωσιακή νομοθεσία που ισχύει για τα έργα στα οποία χρησιμοποιείται υδραυλική ρωγμάτωση μεγάλου όγκου και θα πρέπει να εφαρμοστεί από τα κράτη μέλη εντός 6 μηνών.

               (12)

               Η παρούσα σύσταση σέβεται τα θεμελιώδη δικαιώματα και τηρεί τις αρχές που κατοχυρώνονται στον Χάρτη των Θεμελιωδών Δικαιωμάτων της Ευρωπαϊκής Ένωσης, και ιδιαίτερα το δικαίωμα στη ζωή και το δικαίωμα στην ακεραιότητα του προσώπου, το δικαίωμα στην ελευθερία της έκφρασης και την πληροφόρηση, το δικαίωμα του επιχειρείν, το δικαίωμα στην ιδιοκτησία και το υψηλό επίπεδο προστασίας της υγείας και του περιβάλλοντος. Η παρούσα σύσταση θα πρέπει να εφαρμόζεται σύμφωνα με τα εν λόγω δικαιώματα και αρχές,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   1.   ΣΚΟΠΟΣ ΚΑΙ ΑΝΤΙΚΕΙΜΕΝΟ

               1.1.

               Η σύσταση καθορίζει τις ελάχιστες αρχές που απαιτούνται για την υποστήριξη των κρατών μελών που επιθυμούν να προβούν σε έρευνα και παραγωγή υδρογονανθράκων με χρήση υδραυλικής ρωγμάτωσης μεγάλου όγκου διασφαλίζοντας παράλληλα τη διαφύλαξη της δημόσιας υγείας, του κλίματος και του περιβάλλοντος, την αποδοτική χρήση των πόρων και την ενημέρωση του κοινού.

               1.2.

               Κατά την εφαρμογή ή την προσαρμογή των υφιστάμενων διατάξεών τους για την εφαρμογή της σχετικής ενωσιακής νομοθεσίας στις ανάγκες και τις ιδιαιτερότητες της έρευνας και παραγωγής υδρογονανθράκων με υδραυλική ρωγμάτωση μεγάλου όγκου, τα κράτη μέλη ενθαρρύνονται να εφαρμόσουν αυτές τις αρχές, οι οποίες αφορούν τον προγραμματισμό, την αξιολόγηση των εγκαταστάσεων, τις άδειες, τις λειτουργικές και περιβαλλοντικές αποδόσεις και το κλείσιμο των φρεάτων, καθώς και τη συμμετοχή του κοινού και τη διάδοση των πληροφοριών.

         2.   ΟΡΙΣΜΟΙ

   Για τους σκοπούς της παρούσας σύστασης:

               α)

               «υδραυλική ρωγμάτωση μεγάλου όγκου»: σημαίνει την έγχυση κάτω από πίεση σε φρέαρ 1 000 m3 ύδατος ή περισσότερων ανά στάδιο ρωγμάτωσης ή 10 000 m3 ύδατος ή περισσότερων σε όλη τη διάρκεια της διαδικασίας ρωγμάτωσης·

               β)

               «εγκατάσταση»: περιλαμβάνει όλες τις συναφείς υπόγειες δομές που προορίζονται για την έρευνα ή την παραγωγή υδρογονανθράκων με υδραυλική ρωγμάτωση μεγάλου όγκου.

         3.   ΣΤΡΑΤΗΓΙΚΟΣ ΣΧΕΔΙΑΣΜΟΣ ΚΑΙ ΕΚΤΙΜΗΣΗ ΠΕΡΙΒΑΛΛΟΝΤΙΚΩΝ ΕΠΙΠΤΩΣΕΩΝ

               3.1.

               Πριν από τη χορήγηση αδειών για την έρευνα και/ή παραγωγή υδρογονανθράκων που ενδέχεται να συνεπάγεται τη χρήση υδραυλικής ρωγμάτωσης μεγάλου όγκου, τα κράτη μέλη πρέπει να εκπονήσουν στρατηγική περιβαλλοντική εκτίμηση για την πρόληψη, τη διαχείριση και τη μείωση των επιπτώσεων και των κινδύνων για την ανθρώπινη υγεία και το περιβάλλον. Η εκτίμηση αυτή πρέπει να διενεργηθεί βάσει των απαιτήσεων της οδηγίας 2001/42/ΕΚ.

               3.2.

               Τα κράτη μέλη πρέπει να συντάξουν σαφείς κανόνες σχετικά με τους πιθανούς περιορισμούς των δραστηριοτήτων, για παράδειγμα σε προστατευόμενες περιοχές επιρρεπείς σε πλημμύρες ή σεισμούς και τις ελάχιστες αποστάσεις μεταξύ εγκεκριμένων δραστηριοτήτων και κατοικημένων περιοχών ή ζωνών προστασίας των υδάτων. Τα κράτη μέλη πρέπει επίσης να καθορίσουν τους περιορισμούς σχετικά με το ελάχιστο βάθος μεταξύ της περιοχής προς ρωγμάτωση και του υδροφόρου ορίζοντα.

               3.3.

               Τα κράτη μέλη πρέπει να λαμβάνουν τα αναγκαία μέτρα για να διασφαλίζουν τη διενέργεια εκτίμησης περιβαλλοντικών επιπτώσεων με βάση τις απαιτήσεις της οδηγίας 2011/92/ΕΕ.

               3.4.

               Τα κράτη μέλη πρέπει να παρέχουν στο ενδιαφερόμενο κοινό έγκαιρες και ουσιαστικές ευκαιρίες συμμετοχής στη χάραξη της στρατηγικής που αναφέρεται στο σημείο 3.1 και τη διενέργεια της εκτίμησης επιπτώσεων που αναφέρεται στο σημείο 3.3.

         4.   ΑΔΕΙΕΣ ΕΡΕΥΝΑΣ ΚΑΙ ΠΑΡΑΓΩΓΗΣ

   Τα κράτη μέλη πρέπει να διασφαλίζουν ότι οι προϋποθέσεις και οι διαδικασίες αδειοδότησης σύμφωνα με την ισχύουσα ενωσιακή νομοθεσία είναι πλήρως εναρμονισμένες εάν:

               α)

               για την (τις) απαιτούμενη(-ες) άδεια(-ες) είναι υπεύθυνες περισσότερες από μία αρμόδιες αρχές·

               β)

               εμπλέκονται περισσότεροι από έναν φορείς εκμετάλλευσης·

               γ)

               απαιτούνται περισσότερες από μία άδειες για μια συγκεκριμένη φάση του έργου·

               δ)

               απαιτούνται περισσότερες από μία άδειες βάσει της εθνικής ή ενωσιακής νομοθεσίας.

         5.   ΕΠΙΛΟΓΗ ΤΟΥ ΤΟΠΟΥ ΕΡΕΥΝΩΝ ΚΑΙ ΠΑΡΑΓΩΓΗΣ

               5.1.

               Τα κράτη μέλη πρέπει να λαμβάνουν τα αναγκαία μέτρα για να διασφαλίζουν ότι ο γεωλογικός σχηματισμός ενός τόπου ενδείκνυται για την έρευνα ή την παραγωγή υδρογονανθράκων με υδραυλική ρωγμάτωση μεγάλου όγκου. Πρέπει επίσης να διασφαλίζουν ότι οι φορείς εκμετάλλευσης προβαίνουν στον χαρακτηρισμό και την εκτίμηση επικινδυνότητας του πιθανού τόπου, της περιβάλλουσας επιφάνειας και του υπεδάφους.

               5.2.

               Η εκτίμηση επικινδυνότητας πρέπει να βασίζεται σε επαρκή στοιχεία ώστε να γίνεται δυνατός ο χαρακτηρισμός του δυνητικού τόπου έρευνας και παραγωγής και να εντοπίζονται όλες οι πιθανές οδοί έκθεσης. Έτσι γίνεται δυνατή η εκτίμηση του κινδύνου διαρροής ή μετακίνησης των υγρών γεώτρησης, των υγρών υδραυλικής ρωγμάτωσης, υλικών που βρίσκονται στη φύση, υδρογονανθράκων και αερίων από το φρέαρ ή τον στοχευόμενο σχηματισμό και της πρόκλησης σεισμικών δονήσεων λόγω των εργασιών.

               5.3.

               Η εκτίμηση επικινδυνότητας πρέπει:

                           α)

                           να βασίζεται στις βέλτιστες διαθέσιμες τεχνικές και να λαμβάνει υπόψη τα συναφή αποτελέσματα της ανταλλαγής πληροφοριών μεταξύ των κρατών μελών, των συναφών κλάδων και των μη κυβερνητικών οργανώσεων που προωθούν την προστασία του περιβάλλοντος, η οποία οργανώθηκε από την Επιτροπή·

                           β)

                           να προβλέπει τη μεταβαλλόμενη συμπεριφορά του στοχευόμενου σχηματισμού, των γεωλογικών στρωμάτων που διαχωρίζουν τον ταμιευτήρα από τον υδροφόρο ορίζοντα και τα υφιστάμενα φρέατα ή άλλες τεχνητές δομές που εκτίθενται στις υψηλές πιέσεις έγχυσης που χρησιμοποιούνται στην υδραυλική ρωγμάτωση μεγάλου όγκου και τους όγκους των εγχεόμενων υγρών·

                           γ)

                           να τηρεί την ελάχιστη απόσταση κάθετου διαχωρισμού μεταξύ της ζώνης προς ρωγμάτωση και του υδροφόρου ορίζοντα·

                           δ)

                           να επικαιροποιείται κατά τη διάρκεια των εργασιών όποτε συλλέγονται νέα δεδομένα.

               5.4.

               Ο τόπος πρέπει να επιλέγεται μόνον εφόσον από την εκτίμηση επικινδυνότητας που διενεργήθηκε με βάση τα σημεία 5.1, 5.2 και 5.3 προκύπτει ότι η υδραυλική ρωγμάτωση μεγάλου όγκου δεν θα προκαλέσει άμεση απόρριψη ρύπων στον υδροφόρο ορίζοντα και ότι δεν προκαλούνται ζημίες σε άλλες δραστηριότητες γύρω από την εγκατάσταση.

         6.   ΒΑΣΙΚΗ ΜΕΛΕΤΗ

               6.1.

               Πριν ξεκινήσουν οι εργασίες υδραυλικής ρωγμάτωσης μεγάλου όγκου, τα κράτη μέλη πρέπει να διασφαλίζουν ότι:

                           α)

                           ο φορέας εκμετάλλευσης έχει προσδιορίσει την περιβαλλοντική κατάσταση (βάση αναφοράς) του τόπου της εγκατάστασης, αλλά και της περιβάλλουσας επιφάνειας και του υπεδάφους που ενδέχεται να επηρεαστούν από τις δραστηριότητες·

                           β)

                           η βάση αναφοράς περιγράφεται κατάλληλα και υποβάλλεται έκθεση σχετικά στην αρμόδια αρχή πριν από την έναρξη των εργασιών.

               6.2.

               Βάση αναφοράς καθορίζεται για τα εξής:

                           α)

                           ποιότητα και τα χαρακτηριστικά ροής των επιφανειακών και των υπόγειων υδάτων·

                           β)

                           ποιότητα του ύδατος στα σημεία υδροληψίας πόσιμου ύδατος·

                           γ)

                           ποιότητα του αέρα·

                           δ)

                           κατάσταση του εδάφους·

                           ε)

                           παρουσία μεθανίου και άλλων πτητικών οργανικών ενώσεων στα ύδατα·

                           στ)

                           σεισμικότητα·

                           ζ)

                           χρήση της γης·

                           η)

                           βιοποικιλότητα·

                           θ)

                           κατάσταση των υποδομών και κτιρίων·

                           ι)

                           υφιστάμενα φρέατα και εγκαταλελειμμένες κατασκευές.

         7.   ΣΧΕΔΙΑΣΜΟΣ ΚΑΙ ΚΑΤΑΣΚΕΥΗ ΤΗΣ ΕΓΚΑΤΑΣΤΑΣΗΣ

   Τα κράτη μέλη θα πρέπει να διασφαλίζουν ότι η εγκατάσταση θα κατασκευαστεί με τέτοιο τρόπο ώστε να αποτρέπονται οι τυχόν επιφανειακές διαρροές και υπερχειλίσεις στο έδαφος, τα ύδατα και τον αέρα.
   8.   ΥΠΟΔΟΜΗ ΖΩΝΗΣ ΠΑΡΑΓΩΓΗΣ

   Τα κράτη μέλη διασφαλίζουν ότι:

               α)

               οι φορείς εκμετάλλευσης ή οι όμιλοι φορέων εκμετάλλευσης εφαρμόζουν ολοκληρωμένη προσέγγιση ως προς την ανάπτυξη της ζώνης παραγωγής με στόχο την πρόληψη και τη μείωση των επιπτώσεων και των κινδύνων για το περιβάλλον και την υγεία τόσο των εργαζομένων όσο και του κοινού·

               β)

               έχουν καθοριστεί οι κατάλληλες απαιτήσεις των υποδομών για την εξυπηρέτηση της εγκατάστασης πριν ξεκινήσει η παραγωγή. Εάν ο πρωταρχικός σκοπός της εγκατάστασης είναι η παραγωγή πετρελαίου με υδραυλική ρωγμάτωση μεγάλου όγκου, θα πρέπει να εγκατασταθούν ειδικές υποδομές για τη δέσμευση και τη μεταφορά του συμπαραγόμενου φυσικού αερίου.

         9.   ΛΕΙΤΟΥΡΓΙΚΕΣ ΑΠΑΙΤΗΣΕΙΣ

               9.1.

               Τα κράτη μέλη διασφαλίζουν ότι οι φορείς εκμετάλλευσης χρησιμοποιούν τις βέλτιστες διαθέσιμες τεχνικές και λαμβάνουν υπόψη τα συναφή αποτελέσματα της ανταλλαγής πληροφοριών μεταξύ των κρατών μελών, των συναφών κλάδων και των μη κυβερνητικών οργανώσεων που προωθούν την προστασία του περιβάλλοντος, η οποία οργανώθηκε από την Επιτροπή, καθώς και τις ορθές πρακτικές του κλάδου για την αποτροπή, τη διαχείριση και τη μείωση των επιπτώσεων και των κινδύνων που σχετίζονται με τα έργα έρευνας και παραγωγής υδρογονανθράκων.

               9.2.

               Τα κράτη μέλη διασφαλίζουν ότι οι φορείς εκμετάλλευσης:

                           α)

                           αναπτύσσουν σχέδια διαχείρισης υδάτινων πόρων για κάθε έργο για να διασφαλίζουν την αποδοτική χρήση των υδάτων σε όλη τη διάρκεια του έργου. Οι φορείς εκμετάλλευσης πρέπει να διασφαλίζουν την ιχνηλασιμότητα της ροής των υδάτων. Το σχέδιο διαχείρισης υδάτινων πόρων πρέπει να συνεκτιμά τις εποχιακές διακυμάνσεις ως προς τη διαθεσιμότητα των υδάτων και να αποφεύγει τη χρήση των πηγών ύδατος στις οποίες ασκούνται πιέσεις·

                           β)

                           αναπτύσσουν σχέδια διαχείρισης των μεταφορών για την ελαχιστοποίηση των εκπομπών στην ατμόσφαιρα γενικά και των επιπτώσεων στις τοπικές κοινότητες και τη βιοποικιλότητα ειδικότερα·

                           γ)

                           δεσμεύουν τα αέρια για μεταγενέστερη χρήση, ελαχιστοποιούν την καύση ελέγχου σε πυρσό και αποφεύγουν την εξαέρωση. Ειδικότερα, οι φορείς εκμετάλλευσης πρέπει να εφαρμόζουν μέτρα για να διασφαλίζουν ότι οι εκπομπές στην ατμόσφαιρα στο στάδιο της έρευνας και της παραγωγής μετριάζονται με τη δέσμευση του αερίου και την επακόλουθη χρήση του. Η διαφυγή μεθανίου και άλλων αέριων ρύπων πρέπει να περιορίζεται στις πλέον εξαιρετικές λειτουργικές περιστάσεις για λόγους ασφάλειας·

                           δ)

                           εκτελούν τη διαδικασία υδραυλικής ρωγμάτωσης μεγάλου όγκου με ελεγχόμενο τρόπο και με την κατάλληλη διαχείριση της πίεσης με στόχο τον περιορισμό των ρηγμάτων εντός του ταμιευτήρα και την αποφυγή της πρόκλησης σεισμικών δονήσεων λόγω της δραστηριότητας·

                           ε)

                           διασφαλίζουν την ακεραιότητα των φρεάτων μέσω του σχεδιασμού, της κατασκευής και δοκιμών ακεραιότητας των φρεάτων. Τα αποτελέσματα των δοκιμών ακεραιότητας πρέπει να εξετάζονται από ανεξάρτητο και εξειδικευμένο τρίτο μέρος για την κατοχύρωση της λειτουργικής απόδοσης και της ασφάλειας του φρέατος ως προς τη λειτουργία, το περιβάλλον και την υγεία σε όλα τα στάδια της εκτέλεσης του έργου και μετά και το κλείσιμο του φρέατος·

                           στ)

                           αναπτύσσουν σχέδια διαχείρισης του κινδύνου και τα αναγκαία μέτρα για να παρεμποδιστούν και/ή να μετριαστούν οι επιπτώσεις, καθώς και τα αναγκαία διορθωτικά μέτρα·

                           ζ)

                           διακόπτουν τις εργασίες και λαμβάνουν επειγόντως κάθε αναγκαίο διορθωτικό μέτρο σε περίπτωση απώλειας της ακεραιότητας του φρέατος ή σε περίπτωση τυχαίας απόρριψης ρύπων στον υδροφόρο ορίζοντα·

                           η)

                           υποβάλλουν αμέσως έκθεση στην αρμόδια αρχή σε περίπτωση οποιουδήποτε συμβάντος ή ατυχήματος που πλήττει τη δημόσια υγεία ή το περιβάλλον. Η έκθεση πρέπει να περιλαμβάνει τα αίτια του συμβάντος ή του ατυχήματος, τις συνέπειές του και τα διορθωτικά μέτρα που ελήφθησαν. Η βασική μελέτη που απαιτείται βάσει των σημείων 6.1 και 6.2 πρέπει να χρησιμοποιείται ως αναφορά.

               9.3.

               Τα κράτη μέλη πρέπει να προωθήσουν την υπεύθυνη χρήση των υδάτινων πόρων κατά την υδραυλική ρωγμάτωση μεγάλου όγκου.

         10.   ΧΡΗΣΗ ΧΗΜΙΚΩΝ ΟΥΣΙΩΝ ΚΑΙ ΥΔΑΤΟΣ ΚΑΤΑ ΤΗΝ ΥΔΡΑΥΛΙΚΗ ΡΩΓΜΑΤΩΣΗ ΜΕΓΑΛΟΥ ΟΓΚΟΥ

               10.1.

               Τα κράτη μέλη διασφαλίζουν ότι:

                           α)

                           οι κατασκευαστές, οι εισαγωγείς και οι τελικοί χρήστες των χημικών ουσιών που χρησιμοποιούνται στην υδραυλική ρωγμάτωση αναφέρονται στην «υδραυλική ρωγμάτωση» όταν συμμορφώνονται με τις υποχρεώσεις τους βάσει του κανονισμού (ΕΚ) αριθ. 1907/2006·

                           β)

                           την ελαχιστοποίηση της χρήσης χημικών ουσιών κατά την υδραυλική ρωγμάτωση μεγάλου όγκου·

                           γ)

                           ότι λαμβάνεται υπόψη η ικανότητα επεξεργασίας των υγρών που αναδύονται στην επιφάνεια μετά την υδραυλική ρωγμάτωση μεγάλου όγκου κατά την επιλογή των χημικών ουσιών που θα χρησιμοποιηθούν.

               10.2.

               Τα κράτη μέλη πρέπει να ενθαρρύνουν τους φορείς εκμετάλλευσης να χρησιμοποιούν τεχνικές ρωγμάτωσης που ελαχιστοποιούν την κατανάλωση ύδατος και τα ρεύματα αποβλήτων και δεν χρησιμοποιούν επικίνδυνες χημικές ουσίες όπου αυτό είναι τεχνικά εφικτό και εύλογο για την ανθρώπινη υγεία, το περιβάλλον και το κλίμα.

         11.   ΑΠΑΙΤΗΣΕΙΣ ΠΑΡΑΚΟΛΟΥΘΗΣΗΣ

               11.1.

               Τα κράτη μέλη πρέπει να διασφαλίζουν ότι ο φορέας εκμετάλλευσης παρακολουθεί τακτικά την εγκατάσταση, την περιβάλλουσα επιφάνεια και το υπέδαφος που ενδέχεται να επηρεαστούν από τις εργασίες κατά τη διάρκεια του σταδίου έρευνας και παραγωγής και ιδιαίτερα πριν από, κατά τη διάρκεια και μετά την υδραυλική ρωγμάτωση μεγάλου όγκου.

               11.2.

               Η βασική μελέτη που απαιτείται βάσει των σημείων 6.1 και 6.2 πρέπει να χρησιμοποιείται ως βάση αναφοράς για την επακόλουθη παρακολούθηση.

               11.3.

               Εκτός από τις περιβαλλοντικές παραμέτρους που καθορίζονται στη βασική μελέτη, τα κράτη μέλη πρέπει να διασφαλίζουν ότι ο φορέας εκμετάλλευσης παρακολουθεί τις εξής λειτουργικές παραμέτρους:

                           α)

                           την ακριβή σύνθεση του υγρού ρωγμάτωσης που χρησιμοποιείται για κάθε φρέαρ·

                           β)

                           τον όγκο του νερού που χρησιμοποιείται για τη ρωγμάτωση κάθε φρέατος·

                           γ)

                           την πίεση που εφαρμόζεται κατά τη διάρκεια της ρωγμάτωσης μεγάλου όγκου·

                           δ)

                           τα υγρά που αναδύονται στην επιφάνεια μετά την υδραυλική ρωγμάτωση μεγάλου όγκου: ποσοστό επιστροφής, όγκοι, χαρακτηριστικά, ποσότητες που χρησιμοποιούνται και πάλι και/ή υφίστανται κατεργασία για κάθε φρέαρ·

                           ε)

                           τις εκπομπές μεθανίου στην ατμόσφαιρα, άλλες πτητικές οργανικές ενώσεις και άλλα αέρια που ενδέχεται να έχουν επιβλαβή αποτελέσματα για την ανθρώπινη υγεία και/ή το περιβάλλον.

               11.4.

               Τα κράτη μέλη πρέπει να διασφαλίζουν ότι ο φορέας εκμετάλλευσης παρακολουθεί τον αντίκτυπο της υδραυλικής ρωγμάτωσης μεγάλου όγκου στην ακεραιότητα των φρεάτων και άλλων κατασκευών που βρίσκονται στην περιβάλλουσα επιφάνεια και στο υπέδαφος, που ενδέχεται να επηρεαστούν από τις εργασίες.

               11.5.

               Τα κράτη μέλη πρέπει να διασφαλίζουν ότι οι αρμόδιες αρχές ενημερώνονται για τα αποτελέσματα παρακολούθησης.

         12.   ΠΕΡΙΒΑΛΛΟΝΤΙΚΗ ΕΥΘΥΝΗ ΚΑΙ ΟΙΚΟΝΟΜΙΚΗ ΕΓΓΥΗΣΗ

               12.1.

               Τα κράτη μέλη πρέπει να εφαρμόζουν τις διατάξεις σχετικά με την περιβαλλοντική ευθύνη σε όλες τις δραστηριότητες που εκτελούνται σε έναν χώρο εγκατάστασης, συμπεριλαμβανομένων εκείνων που επί του παρόντος δεν εμπίπτουν στο πεδίο εφαρμογής της οδηγίας 2004/35/ΕΚ.

               12.2.

               Τα κράτη μέλη πρέπει να διασφαλίζουν ότι ο φορέας εκμετάλλευσης παρέχει χρηματική ή ισοδύναμη εγγύηση που να καλύπτει τις διατάξεις της άδειας και τη δυνητική ανάληψη ευθύνης για την πρόκληση ζημίας στο περιβάλλον, πριν από την έναρξη των εργασιών που περιλαμβάνουν υδραυλική ρωγμάτωση μεγάλου όγκου.

         13.   ΔΙΟΙΚΗΤΙΚΗ ΙΚΑΝΟΤΗΤΑ

               13.1.

               Τα κράτη μέλη εξασφαλίζουν ότι οι αρμόδιες αρχές διαθέτουν κατάλληλο ανθρώπινο δυναμικό και τεχνικούς και οικονομικούς πόρους για να εκτελούν τα καθήκοντά τους.

               13.2.

               Τα κράτη μέλη αποτρέπουν τις συγκρούσεις συμφερόντων μεταξύ της ρυθμιστικής αποστολής των αρμοδίων αρχών και της αποστολής τους σχετικά με την οικονομική ανάπτυξη των πόρων.

         14.   ΥΠΟΧΡΕΩΣΕΙΣ ΣΧΕΤΙΚΑ ΜΕ ΤΟ ΚΛΕΙΣΙΜΟ

   Τα κράτη μέλη διασφαλίζουν τη διενέργεια επιθεώρησης μετά το κλείσιμο κάθε εγκατάστασης για τη σύγκριση της περιβαλλοντικής κατάστασης του τόπου της εγκατάστασης, της περιβάλλουσας επιφάνειας και του υπεδάφους που ενδέχεται να επηρεαστούν από τις δραστηριότητες, με την κατάσταση πριν από την έναρξη των εργασιών, όπως ορίζεται στη βασική μελέτη.
   15.   ΔΙΑΔΟΣΗ ΤΩΝ ΠΛΗΡΟΦΟΡΙΩΝ

   Τα κράτη μέλη διασφαλίζουν ότι:

               α)

               ο φορέας εκμετάλλευσης διαθέτει στο κοινό πληροφορίες σχετικά με τις χημικές ουσίες και τον όγκο των υδάτων που πρόκειται να χρησιμοποιηθούν και εντέλει χρησιμοποιούνται για την υδραυλική ρωγμάτωση μεγάλου όγκου. Στις πληροφορίες αυτές θα πρέπει να παρατίθενται οι ονομασίες και οι αριθμοί της υπηρεσίας Chemical Abstracts Service (CAS) όλων των ουσιών και να περιλαμβάνεται δελτίο δεδομένων ασφαλείας, εφόσον είναι διαθέσιμο, και να αναφέρεται η μέγιστη συγκέντρωση της ουσίας στο υγρό ρωγμάτωσης·

               β)

               οι αρμόδιες αρχές πρέπει να δημοσιεύουν τις εξής πληροφορίες σε προσβάσιμο από το κοινό δικτυακό τόπο εντός 6 μηνών από τη δημοσίευση της παρούσας σύστασης και ανά διαστήματα που δεν υπερβαίνουν τους 12 μήνες:

                           i)

                           αριθμός των φρεάτων που ολοκληρώθηκαν και τα προγραμματισμένα έργα που απαιτούν τη χρήση υδραυλικής ρωγμάτωσης μεγάλου όγκου·

                           ii)

                           αριθμός των χορηγηθεισών αδειών, τα ονόματα των εμπλεκόμενων φορέων εκμετάλλευσης και τους όρους των αδειών·

                           iii)

                           βασική μελέτη που εκπονήθηκε βάσει των σημείων 6.1 και 6.2 και τα αποτελέσματα της παρακολούθησης που πραγματοποιήθηκε βάσει των σημείων 11.1, 11.2 και του σημείου 11.3 στοιχεία β) έως ε)·

               γ)

               οι αρμόδιες αρχές πρέπει επίσης να ενημερώνουν χωρίς καθυστέρηση το κοινό για τα εξής:

                           i)

                           συμβάντα και ατυχήματα βάσει του σημείου 9.2 στοιχείο στ)·

                           ii)

                           τα αποτελέσματα των επιθεωρήσεων, την έλλειψη συμμόρφωσης και τις κυρώσεις.

         16.   ΕΠΙΣΚΟΠΗΣΗ

               16.1.

               Τα κράτη μέλη που επέλεξαν να ερευνήσουν ή να εκμεταλλευτούν υδρογονάνθρακες με χρήση υδραυλικής ρωγμάτωσης μεγάλου όγκου καλούνται να εφαρμόσουν τις ελάχιστες αρχές που καθορίζονται στην παρούσα σύσταση έως τις 28 Ιουλίου 2014 και να ενημερώνουν σε ετήσια βάση την Επιτροπή σχετικά με τα μέτρα που εφαρμόζουν ανταποκρινόμενα στην παρούσα σύσταση και για πρώτη φορά έως τον Δεκέμβριο του 2014.

               16.2.

               Η Επιτροπή θα παρακολουθεί στενά την εφαρμογή της σύστασης συγκρίνοντας την κατάσταση στα κράτη μέλη βάσει ενός πίνακα επιδόσεων διαθέσιμου στο κοινό.

               16.3.

               Η Επιτροπή θα εξετάσει την αποτελεσματικότητα της σύστασης 18 μήνες μετά τη δημοσίευσή της.

               16.4.

               Η εξέταση θα συμπεριλάβει αξιολόγηση της εφαρμογής της σύστασης, τα αποτελέσματα της προόδου όσον αφορά την ανταλλαγή πληροφοριών σχετικά με τις βέλτιστες διαθέσιμες τεχνικές (ΒΔΤ) και την εφαρμογή των συναφών εγγράφων αναφοράς των ΒΔΤ, καθώς και τυχόν ανάγκες επικαιροποίησης των διατάξεων της σύστασης. Η Επιτροπή θα αποφασίσει εάν είναι απαραίτητο να υποβάλει νομοθετικές προτάσεις με νομικά δεσμευτικές διατάξεις σχετικά με την έρευνα και την παραγωγή υδρογονανθράκων με υδραυλική ρωγμάτωση μεγάλου όγκου.

      Βρυξέλλες, 22 Ιανουαρίου 2014.

            Για την Επιτροπή

         Janez POTOČNIK

            Μέλος της Επιτροπής

      (1)  COM(2014) 23.

      (2)  Οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (ΕΕ L 183 της 29.6.1989, σ. 1).

      (3)  Οδηγία 92/91/ΕΟΚ του Συμβουλίου, της 3ης Νοεμβρίου 1992, περί των ελαχίστων προδιαγραφών για τη βελτίωση της προστασίας, της ασφάλειας και της υγείας των εργαζομένων στις εξορυκτικές διά γεωτρήσεων βιομηχανίες (ενδέκατη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (ΕΕ L 348 της 28.11.1992, σ. 9).

      (4)  Οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (ΕΕ L 164 της 30.6.1994, σ. 3).

      (5)  Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327 της 22.12.2000, σ. 1).

      (6)  Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (ΕΕ L 197 της 21.7.2001, σ. 30).

      (7)  Οδηγία 2004/35/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με την περιβαλλοντική ευθύνη όσον αφορά την πρόληψη και την αποκατάσταση περιβαλλοντικής ζημίας (ΕΕ L 143 της 30.4.2004, σ. 56).

      (8)  Οδηγία 2006/21/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, σχετικά με τη διαχείριση των αποβλήτων της εξορυκτικής βιομηχανίας και την τροποποίηση της οδηγίας 2004/35/ΕΚ (ΕΕ L 102 της 11.4.2006, σ. 15).

      (9)  Οδηγία 2006/118/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με την προστασία των υπόγειων υδάτων από τη ρύπανση και την υποβάθμιση (ΕΕ L 372 της 27.12.2006, σ. 19).

      (10)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ της Επιτροπής (ΕΕ L 396 της 30.12.2006, σ. 1).

      (11)  Κανονισμός (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (ΕΕ L 167 της 27.6.2012, σ. 1).

      (12)  Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3.).

      (13)  Κανονισμός (ΕΕ) αριθ. 525/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με μηχανισμό παρακολούθησης και υποβολής εκθέσεων σχετικά με τις εκπομπές αερίων του θερμοκηπίου και άλλων πληροφοριών σε εθνικό και ενωσιακό επίπεδο που αφορούν την αλλαγή του κλίματος και την κατάργηση της απόφασης αριθ. 280/2004/ΕΚ (ΕΕ L 165 της 18.6.2013, σ. 13).

      (14)  Απόφαση αριθ. 406/2009/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, περί των προσπαθειών των κρατών μελών να μειώσουν τις οικείες εκπομπές αερίων θερμοκηπίου, ώστε να τηρηθούν οι δεσμεύσεις της Κοινότητας για μείωση των εκπομπών αυτών μέχρι το 2020 (ΕΕ L 140 της 5.6.2009, σ. 136).

      (15)  Οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (ΕΕ L 334 της 17.12.2010, σ. 17).

      (16)  Οδηγία 2011/92/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, για την εκτίμηση των επιπτώσεων ορισμένων σχεδίων δημόσιων και ιδιωτικών έργων στο περιβάλλον (ΕΕ L 26 της 28.1.2012, σ. 1.).

      (17)  Οδηγία 96/82/ΕΚ του Συμβουλίου της 9ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες (ΕΕ L 10 της 14.1.1997, σ. 13).

      (18)  Οδηγία 2012/18/EE του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες και για την τροποποίηση και στη συνέχεια την κατάργηση της οδηγίας 96/82/ΕΚ του Συμβουλίου (ΕΕ L 197 της 24.7.2012, σ. 1).


Avis juridique important

|

31989H0049

89/49/ΕΟΚ: Σύσταση του Συμβουλίου της 21ης Δεκεμβρίου 1988 σχετικά με τους υπηκόους των κρατών μελών, κατόχους διπλωμάτων που έχουν χορηγηθεί σε τρίτα κράτη

Επίσημη Εφημερίδα αριθ. L 019 της 24/01/1989 σ. 0024 - 0024

*****ΣΥΣΤΑΣΗ ΤΟΥ ΣΥΜΒΟΥΛΙΟΥ  της 21ης Δεκεμβρίου 1988  σχετικά με τους υπηκόους των κρατών μελών, κατόχους διπλωμάτων που έχουν χορηγηθεί σε τρίτα κράτη  (89/49/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Εγκρίνοντας την οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (1),  Διαπιστώνοντας ότι η εν λόγω οδηγία αφορά μόνο τα διπλώματα, πιστοποιητικά ή άλλους τίτλους που χορηγούνται στα κράτη μέλη σε υπηκόους των κρατών μελών,  Μεριμνώντας ωστόσο ώστε να ληφθεί υπόψη η ιδιαίτερη κατάσταση των υπηκόων των κρατών μελών που είναι κάτοχοι διπλώματος πιστοποιητικού ή άλλου τίτλου που έχει χορηγηθεί σε τρίτα κράτη και που βρίσκονται σε κατάσταση ανάλογη με τις καταστάσεις που περιγράφονται στο άρθρο 3 της οδηγίας,  ΣΥΝΙΣΤΑ:  στις κυβερνήσεις των κρατών μελών να διευκολύνουν, όσον αφορά τα πρόσωπα που αναφέρονται παραπάνω, την πρόσβαση στα νομοθετικά κατοχυρωμένα επαγγέλματα και την άσκησή τους εντός της Κοινότητας, αναγνωρίζοντας αυτά τα διπλώματα, πιστοποιητικά ή άλλους τίτλους στο έδαφός τους.  Βρυξέλλες, 21 Δεκεμβρίου 1988.  Για το Συμβούλιο  Η Πρόεδρος  Β. ΠΑΠΑΝΔΡΕΟΥ  (1) Βλέπε σελίδα 16 της παρούσας Επίσημης Εφημερίδας.


Σύσταση αριθ. 811/78/EKAX της Επιτροπής της 21ης Απριλίου 1978 περί επιβολής οριστικού δασμού αντιντάμπινγκ σε ορισμένες λαμαρίνες εκ σιδήρου ή χάλυβος, καταγωγής Βουλγαρίας, Λαϊκής Δημοκρατίας της Γερμανίας και Ρουμανίας


title: 2004/384/ΕΚ:Σύσταση της Επιτροπής, της 27ης Απριλίου 2004, για ορισμένα στοιχεία του περιεχομένου του απλοποιημένου ενημερωτικού δελτίου, όπως προβλέπεται στο σχήμα Γ του παραρτήματος Ι της οδηγίας 85/611/ΕΟΚ του Συμβουλίου(Κείμενο που παρουσιά ζει ενδιαφέρον για τον ΕΟΧ) (κοινοποιηθείσα υπό τον αριθμό E(2004) 1541/2)

text:
L 144/46           EL              Eπίσηµη Eφηµeρίδα της Eυρωπαϊκής 'Eνωσης                30.4.2004
                                  ΣΥΣΤΑΣΗ ΤΗΣ ΕΠΙΤΡΟΠΗΣ
                                       της 27ης Απριλίου 2004
   για ορισµένα στοιχεία του περιεχοµένου του απλοποιηµένου ενηµερωτικού δελτίου,
    όπως προβλέπεται στο σχήµα Γ του παραρτήµατος I της οδηγίας 85/611/ΕΟΚ του
                                              Συµβουλίου
                           [κοινοποιηθείσα υπό τον αριθµό Ε(2004) 1541/2]
                       (Κείµενο που παρουσιάζει ενδιαφέρον για τον ΕΟΧ)
                                             (2004/384/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211 δεύτερη
περίπτωση,
Εκτιµώντας τα ακόλουθα:
(1)      Με σκοπό την αποτελεσµατικότερη πληροφόρηση των επενδυτών, στην οδηγία
         85/611/EΟΚ του Συµβουλίου της 20ής ∆εκεµβρίου 1985 για το συντονισµό των
         νοµοθετικών, κανονιστικών και διοικητικών διατάξεων σχετικά µε ορισµένους
         οργανισµούς συλλογικών επενδύσεων σε κινητές αξίες (ΟΣΕΚΑ)1 εισήχθησαν, µέσω
         της οδηγίας 2001/107/EΚ του Ευρωπαϊκού Κοινοβουλίου και του Συµβουλίου2,
         διατάξεις οι οποίες αφορούν το απλοποιηµένο ενηµερωτικό δελτίο. Το απλοποιηµένο
         ενηµερωτικό δελτίο έχει σχεδιαστεί ώστε να παρέχει σαφή πληροφόρηση για τα
         ουσιαστικά σηµεία που ο επενδυτής πρέπει να γνωρίζει πριν επενδύσει σε έναν
         ΟΣΕΚΑ, και η πληροφόρηση αυτή να είναι εύκολα κατανοητή από τον µέσο
         µικροεπενδυτή. Επίσης, το ενηµερωτικό αυτό δελτίο έχει σχεδιαστεί για να
         διευκολύνει την διασυνοριακή εµπορία (marketing) µεριδίων των ΟΣΕΚΑ και για να
         χρησιµοποιείται ως ένα ενιαίο µέσο εµπορίας σε ολόκληρη την Κοινότητα. Οι ίδιες οι
         προαναφερθείσες διατάξεις ορίζουν ότι το κράτος µέλος υποδοχής δεν δύναται, πλην
         της µετάφρασης, να ζητήσει οποιαδήποτε προσθήκη ή τροποποίηση στο ενηµερωτικό
         αυτό δελτίο.
1
  ΕΕ L 375, της 31.12.1985, σ.3· Οδηγία όπως τροποποιήθηκε τελευταία από την οδηγία 2001/108/EΚ του
         Ευρωπαϊκού Κοινοβουλίου και του Συµβουλίου ( ΕΕ L 41, 13.2.2001, σ. 35).
2
  ΕΕ L 41, 13.2.2001, σ. 20.
 ---pagebreak--- 30.4.2004        EL           Eπίσηµη Eφηµeρίδα της Eυρωπαϊκής 'Eνωσης            L 144/47
(2)     Για να διασφαλιστεί η αποτελεσµατικότητα του βασικού αυτού στοιχείου προστασίας
        των επενδυτών, είναι επιθυµητό να διευκρινιστεί το περιεχόµενο και η παρουσίαση
        ορισµένων πληροφοριακών στοιχείων που πρέπει να περιλαµβάνει το απλοποιηµένο
        ενηµερωτικό δελτίο σύµφωνα µε το σχήµα Γ του παραρτήµατος Ι της οδηγίας
        85/611/ΕΟΚ. Το στοιχείο αυτό είναι καθοριστικό για να διασφαλιστεί η οµοιόµορφη
        ανάγνωση του περιεχοµένου του σχήµατος Γ, και, λαµβάνοντας υπόψη τις πρόσφατες
        διαδικασίες ενσωµάτωσης στα κράτη µέλη και την ανάγκη ορθής εφαρµογής, η
        σχετική προσπάθεια πρέπει να γίνει µε τον καταλληλότερο τρόπο κι όσο το δυνατόν
        πιο έγκαιρα.
(3)     Για το σκοπό αυτό, η απλή διευκρίνιση ορισµών που αφορούν το περιεχόµενο του
        σχήµατος Γ δεν θα επαρκούσε για να επιτευχθεί το απαραίτητο επίπεδο εναρµόνισης,
        το οποίο, ιδιαίτερα, συνδέεται άµεσα µε την επιλογή και τον ορισµό ορισµένων
        δεικτών που σχετίζονται µε την οικονοµική πληροφόρηση (π.χ. κόστος και συχνότητα
        εναλλαγής χαρτοφυλακίου). Ο καθορισµός αυτών των δεικτών, ο οποίος είναι
        καθοριστικής σηµασίας για την πληροφόρηση του επενδυτή, δεν εµπίπτει στις
        κανονιστικές εξουσίες που παρέχει στην Επιτροπή το άρθρο 53α της οδηγίας
        85/611/EΟΚ. Επειδή στις εκτελεστικές εξουσίες που παρέχει η οδηγία αυτή στην
        Επιτροπή δεν περιλαµβάνεται η επιλογή και η διάρθρωση των δεικτών, η έκδοση
        σύστασης της Επιτροπής είναι προς το παρόν το µόνο διαθέσιµο µέσο για να
        διευκολυνθεί η πλήρης και οµοιόµορφη ερµηνεία των σχετικών πληροφοριακών
        στοιχείων του σχήµατος Γ.
(4)     Από την περιγραφή των επενδυτικών στόχων του ΟΣΕΚΑ οι επενδυτές πρέπει να
        ενηµερώνονται για τους επιδιωκόµενους από τον ΟΣΕΚΑ επενδυτικούς στόχους.
        Εποµένως, το απλοποιηµένο ενηµερωτικό δελτίο πρέπει να περιέχει, εν συντοµία,
        κατάλληλη περιγραφή των επιδιωκόµενων µε την επένδυση αποτελεσµάτων,
        πληροφορίες για τυχόν τριτεγγυήσεις που προστατεύουν τους επενδυτές, π.χ. έναντι
        πτώσης της αξίας της επένδυσης, ή διασφαλίζουν ένα ελάχιστο επίπεδο αύξησης της
        αξίας της επένδυσής τους και πληροφορίες για «δεικτοποιηµένους» στόχους.
(5)     Σύµφωνα µε τις απαιτήσεις που καθορίζονται στο άρθρο 24α παράγραφοι 1 και 2 της
        οδηγίας 85/611/EΟΚ, η περιγραφή της επενδυτικής πολιτικής του ΟΣΕΚΑ στο
        απλοποιηµένο ενηµερωτικό δελτίο πρέπει να παρέχει στον µέσο επενδυτή τη
        δυνατότητα να κατανοεί τον τρόπο και τη µέθοδο µε τα οποία αναµένεται να
        επιτευχθεί ο επενδυτικός στόχος και να επισύρει την προσοχή του επενδυτή στα
        σχετικά χαρακτηριστικά του ΟΣΕΚΑ. Το απλοποιηµένο ενηµερωτικό δελτίο θα
        πρέπει εποµένως να αποσαφηνίζει εν συντοµία τις κύριες κατηγορίες επιλέξιµων
        µέσων, τη στρατηγική διαχείρισης χαρτοφυλακίου του ΟΣΕΚΑ, - εφιστώντας, κατά
        περίπτωση, την προσοχή σε πιθανούς βαθµούς διαφοροποίησης κινδύνου – και τα
        βασικά χαρακτηριστικά των οµολογιών στις οποίες επενδύει ο ΟΣΕΚΑ. Είναι επίσης
        επιθυµητό να περιέχει το απλοποιηµένο ενηµερωτικό δελτίο πληροφορίες για τα
        παράγωγα χρηµατοπιστωτικά µέσα, τον τρόπο διαχείρισης και την στρατηγική για την
        επίτευξη του «δεικτοποιηµένου» στόχου στην περίπτωση αµοιβαίων κεφαλαίων αυτού
        του τύπου.
(6)     Σύµφωνα µε τις διασφαλίσεις που προβλέπει το άρθρο 24α παράγραφοι 1 και 3 της
        οδηγίας 85/611/EΟΚ, ο µέσος επενδυτής πρέπει να είναι σε θέση να κατανοεί το
        βαθµό κινδύνου ενός ΟΣΕΚΑ και να είναι κατάλληλα ενηµερωµένος για τα
        χαρακτηριστικά του σχετικού κινδύνου. Είναι εποµένως επιθυµητό να περιέχει το
        απλοποιηµένο ενηµερωτικό δελτίο µία σύντοµη και κατανοητή περιγραφή, σε
 ---pagebreak--- L 144/48          EL            Eπίσηµη Eφηµeρίδα της Eυρωπαϊκής 'Eνωσης           30.4.2004
         αφηγηµατική µορφή, όλων των σηµαντικών κινδύνων που σχετίζονται µε τον
         ΟΣΕΚΑ. Είναι επίσης χρήσιµο να ενθαρρυνθούν τα κράτη µέλη, σε περιπτώσεις που
         το θεωρούν σκόπιµο µε βάση τη συνήθη πρακτική τους σε θέµατα γνωστοποίησης και
         τα ισχύοντα πρότυπα προστασίας των επενδυτών, να απαιτούν όπως αυτές οι
         πληροφορίες συµπληρώνονται από δείκτη ποσοτικού κινδύνου που θα υπολογίζεται
         βάσει της µεταβλητότητας του ΟΣΕΚΑ, µε την επιφύλαξη πάντως του αποτελέσµατος
         εργασιών για την περαιτέρω σύγκλιση δεικτών αυτού του είδους.
(7)      Για να αποφευχθεί η παραπλανητική πληροφόρηση των επενδυτών σχετικά µε τις
         ιστορικές επιδόσεις και για να παρέχονται στους επενδυτές εντός της Κοινότητας πιο
         συγκρίσιµα στοιχεία όσον αφορά τους ΟΣΕΚΑ, είναι απαραίτητο να διευκρινιστεί ο
         τρόπος παρουσίασης των προηγούµενων επιδόσεων ενός ΟΣΕΚΑ.
(8)      Για λόγους σαφήνειας και συντοµίας του απλοποιηµένου ενηµερωτικού δελτίου, οι
         πληροφορίες σχετικά µε το φορολογικό καθεστώς είναι επιθυµητό να περιορίζονται
         στο εφαρµοστέο στον ΟΣΕΚΑ φορολογικό καθεστώς στο κράτος µέλος καταγωγής
         του. Πάντως, για να διευκολυνθεί η κατάλληλη πληροφόρηση του επενδυτή, οι
         σχετικές πληροφορίες πρέπει να συνοδεύονται από διευκρίνιση που να ορίζει ότι
         στους µεµονωµένους επενδυτές ενδέχεται να επιβληθεί περαιτέρω φορολογία βάσει
         των φορολογικών ρυθµίσεων που ισχύουν στην προσωπική ή ιδιαίτερή τους
         περίπτωση.
(9)      Για να διασφαλιστεί η αποτελεσµατική προστασία των επενδυτών και να τονωθεί η
         εµπιστοσύνη τους στον κλάδο των αµοιβαίων κεφαλαίων πρέπει το απλοποιηµένο
         ενηµερωτικό δελτίο να περιγράφει µε πλήρη διαφάνεια όλα τα έξοδα που πραγµατικά
         βαρύνουν τους επενδυτές σε σχέση µε την επένδυσή τους. Για το σκοπό αυτό, είναι
         απαραίτητο να γνωστοποιείται ένας δείκτης συνολικών εξόδων (∆ΣΕ), ο οποίος
         υπολογίζεται ως ένας δείκτης του συνολικού λειτουργικού κόστους του αµοιβαίου
         κεφαλαίου. Είναι εποµένως επίσης απαραίτητο να διευκρινιστεί το τρόπος
         υπολογισµού του ∆ΣΕ. ∆εδοµένου ότι στον ∆ΣΕ δεν συνυπολογίζονται οι προµήθειες
         εισόδου και εξόδου και άλλες δαπάνες που βαρύνουν άµεσα τον επενδυτή, οι εν λόγω
         προµήθειες και έξοδα θα ήταν χρήσιµο να εµφανίζονται χωριστά όπως και όλα τα
         άλλα στοιχεία κόστους που δεν περιλαµβάνονται στον ∆ΣΕ, όπως οι προµήθειες επί
         των συναλλαγών όταν αυτές θεωρούνται διαθέσιµες από στις αρµόδιες αρχές του
         κράτους µέλους καταγωγής. Σε κάθε περίπτωση, είναι επιθυµητό να γνωστοποιείται ο
         δείκτης εναλλαγής χαρτοφυλακίου που έχει υπολογιστεί µε τυποποιηµένη µέθοδο, ως
         ένας πρόσθετος δείκτης αντιστοιχίας του κόστους διενέργειας συναλλαγών.
(10)     Λόγω των διαφορών που υπάρχουν ανάµεσα στις εφαρµοζόµενες στην αγορά
         πρακτικές για τις συµφωνίες επιµερισµού της αµοιβής και τις συναφείς ρυθµίσεις
         σχετικά µε τις αµοιβές, τα διάφορα σχετικά στοιχεία αρµόζει να γνωστοποιούνται
         στους επενδυτές µε τον κατάλληλο τρόπο. Εποµένως, για να βελτιωθεί η διαφάνεια
         των πληροφοριών που παρέχονται στους επενδυτές, είναι απαραίτητο να αναφέρεται
         στο απλοποιηµένο ενηµερωτικό δελτίο η ύπαρξη οποιασδήποτε τέτοιας συµφωνίας ή
         ρύθµισης. Χρήσιµο επίσης θα ήταν να καλούνται οι επενδυτές να συµβουλεύονται το
         πλήρες ενηµερωτικό δελτίο για πιο λεπτοµερείς πληροφορίες γι’ αυτό το είδος
         ρυθµίσεων, ώστε να είναι σε θέση να κατανοήσουν σε ποιον καταβάλλονται τα έξοδα
         και εάν οι τυχόν συγκρούσεις συµφέροντος θα επιλυθούν κατά τον πλέον επωφελή γι’
         αυτούς τρόπο.
 ---pagebreak--- 30.4.2004        EL            Eπίσηµη Eφηµeρίδα της Eυρωπαϊκής 'Eνωσης             L 144/49
(11)    Οι ανάγκες των επενδυτών σε όρους πληροφόρησης για τα προϊόντα και δυνατοτήτων
        διασυνοριακής συγκρισιµότητας πρέπει να γίνουν καλύτερα κατανοητές, λαµβάνοντας
        στο πλαίσιο αυτό υπόψη και τις µελέτες για τις εθνικές αγορές, ώστε να διευκολυνθεί
        η ολοκλήρωση µιας πραγµατικής, φιλικής προς τον επενδυτή, εσωτερικής αγοράς για
        τους ΟΣΕΚΑ. Εποµένως, τα κράτη µέλη θα πρέπει, στο µέτρο του δυνατού, να
        διενεργήσουν νέους ελέγχους για τα ληφθέντα µέτρα στον τοµέα αυτό, ιδίως στο
        πλαίσιο της παρούσας σύστασης, και να διαβιβάσουν σχετικές εκθέσεις στην
        Επιτροπή. Η Επιτροπή δύναται να εξετάσει, εν ευθέτω χρόνω, εάν υφίσταται ανάγκη
        πρότασης νοµοθετικών µέτρων που θα στηρίζονται στην εµπειρία και στην εκ µέρους
        των κρατών µελών αναπληροφόρηση σχετικά µε την εφαρµογή της παρούσας
        σύστασης,
ΣΥΝΙΣΤΑ ΣΤΑ ΚΡΑΤΗ ΜΕΛΗ:
1. Όσον αφορά τις επενδυτικές πληροφορίες που αναφέρονται στο δεύτερο τµήµα του
σχήµατος Γ στο παράρτηµα I της οδηγίας 85/611/EΟΚ, συνιστάται στα κράτη µέλη να
εφαρµόσουν τις ακόλουθες ερµηνείες:
1.1. Ερµηνεία της πρώτης περίπτωσης: “σύντοµος ορισµός των στόχων του ΟΣΕΚΑ”
Όσον αφορά το σηµείο αυτό, συνιστάται στα κράτη µέλη να ερµηνεύσουν το " σύντοµο
ορισµό των στόχων του ΟΣΕΚΑ " ως την παροχή των ακόλουθων πληροφοριών:
          (α)  σύντοµη και προσήκουσα περιγραφή των επιδιωκόµενων αποτελεσµάτων για
               κάθε επένδυση του ΟΣΕΚΑ·
          (β)  σαφή αναφορά κάθε παρασχεθείσας από τρίτα µέρη εγγύησης για την
               προστασία των επενδυτών και κάθε περιορισµού που διέπει αυτές τις
               εγγυήσεις·
          (γ)  αναφορά, κατά περίπτωση, ότι ο ΟΣΕΚΑ προτίθεται να παρακολουθήσει την
               εξέλιξη δείκτη/δεικτών, και παροχή επαρκών ενδείξεων που να επιτρέπουν
               στους επενδυτές να επισηµάνουν το σχετικό δείκτη/δείκτες και να
               κατανοήσουν την έκταση ή το βαθµό της επιδιωκόµενης παρακολούθησης της
               εξέλιξης.
1.2. Ερµηνεία του πρώτου µέρους της δεύτερης περίπτωσης: “επενδυτική πολιτική του unit
trust/αµοιβαίου κεφαλαίου ή της εταιρείας επενδύσεων"
Όσον αφορά το σηµείο αυτό, συνιστάται στα κράτη µέλη να ερµηνεύσουν την "επενδυτική
πολιτική του unit trust/αµοιβαίου κεφαλαίου ή της εταιρείας επενδύσεων" ως την παροχή των
ακόλουθων πληροφοριών, εφόσον αυτές είναι σηµαντικές και προσήκουσες:
          (α)  τις κύριες κατηγορίες επιλέξιµων χρηµατοπιστωτικών µέσων που αποτελούν
               το αντικείµενο της επένδυσης·
          (β)  αναφέρεται εάν ο ΟΣΕΚΑ διαθέτει ιδιαίτερη στρατηγική σε σχέση µε
               οποιονδήποτε βιοµηχανικό, γεωγραφικό ή άλλο τοµέα αγοράς ή ειδικές
               κατηγορίες περιουσιακών στοιχείων, π.χ. επενδύσεις σε χρηµατοπιστωτικά
               µέσα αναδυόµενων χωρών·
 ---pagebreak--- L 144/50        EL            Eπίσηµη Eφηµeρίδα της Eυρωπαϊκής 'Eνωσης          30.4.2004
         (γ)  κατά περίπτωση, προειδοποίηση που να αναφέρει ότι, αν και η παρούσα
              σύνθεση του χαρτοφυλακίου είναι απαραίτητη για τη συµµόρφωση µε τους
              γενικούς νόµιµους και υποχρεωτικούς κανόνες και όρια, ο κίνδυνος ενδέχεται
              να διαφοροποιηθεί σε σχέση µε ορισµένες κατηγορίες περιουσιακών στοιχείων
              και ορισµένους οικονοµικούς και γεωγραφικούς τοµείς·
         (δ)  εάν ο ΟΣΕΚΑ επενδύει σε οµόλογα, να αναφερθεί εάν πρόκειται για κρατικά ή
              εταιρικά οµόλογα, η διάρκειά τους καθώς και οι απαιτήσεις πιστοληπτικής
              ικανότητας
         (ε)  εάν ο ΟΣΕΚΑ χρησιµοποιεί παράγωγα χρηµατοπιστωτικά µέσα, να αναφερθεί
              εάν αυτό γίνεται στο πλαίσιο της επιδίωξης των στόχων του ΟΣΕΚΑ, ή µόνο
              για σκοπούς αντιστάθµισης·
         (στ) εάν η διαχείριση του ΟΣΕΚΑ συνίσταται στην παρακολούθηση δείκτη
              αναφοράς· και, ιδίως, εάν ο ΟΣΕΚΑ έχει στόχο την παρακολούθηση δείκτη, να
              αναφερθεί η στρατηγική που θα ακολουθηθεί για την επίτευξη αυτού του
              στόχου·
         (ζ)  εάν ο τρόπος διαχείρισης του ΟΣΕΚΑ βασίζεται σε στρατηγική κατανοµή των
              περιουσιακών στοιχείων µε υψηλή συχνότητα προσαρµογών του
              χαρτοφυλακίου.
1.3. Κοινή παρουσίαση των στόχων του ΟΣΕΚΑ και της επενδυτικής πολιτικής
Συνιστάται στα κράτη µέλη να επιτρέψουν όπως οι πληροφορίες που απαιτούνται βάσει των
σηµείων 1.1 και 1.2 περιλαµβάνονται σε ενιαίο τµήµα του απλοποιηµένου ενηµερωτικού
δελτίου (π.χ. όσον αφορά τις πληροφορίες «για την παρακολούθηση δείκτη»), υπό την
προϋπόθεση ότι οι µε τον τρόπο αυτό συνδυασµένες πληροφορίες δεν προκαλούν σύγχυση
σχετικά µε τους στόχους και τις πολιτικές του ΟΣΕΚΑ. Η σειρά των πληροφοριακών
στοιχείων µπορεί να προσαρµοστεί ώστε να αντικατοπτρίζει τους ειδικούς επενδυτικούς
στόχους και πολιτικές του ΟΣΕΚΑ.
1.4. Ερµηνεία του δεύτερου µέρους της δεύτερης περίπτωσης: “σύντοµη εκτίµηση του βαθµού
κινδύνου του κεφαλαίου”
Όσον αφορά το σηµείο αυτό, συνιστάται στα κράτη µέλη να ερµηνεύσουν τη "σύντοµη
εκτίµηση του βαθµού κινδύνου του κεφαλαίου " ως την παροχή των ακόλουθων πληροφοριών:
1.4.1. Συνολική δοµή των παρεχόµενων πληροφοριών
         (α)  αναφορά του γεγονότος ότι η αξία των επενδύσεων ενδέχεται να αυξοµειωθεί
              και ότι στους επενδυτές ενδέχεται να επιστραφεί ποσό µικρότερο από την
              αρχική τους επένδυση·
         (β)  διευκρίνιση ότι οι λεπτοµέρειες για όλους τους κινδύνους που πραγµατικά
              αναφέρονται στο απλοποιηµένο ενηµερωτικό δελτίο µπορούν να αναζητηθούν
              στο πλήρες ενηµερωτικό δελτίο·
         (γ)  περιγραφή, υπό µορφή κειµένου, οποιουδήποτε κινδύνου που ο επενδυτής
              ενδέχεται να αντιµετωπίσει σε σχέση µε την επένδυσή του, αλλά µόνο εάν ο
 ---pagebreak--- 30.4.2004        EL            Eπίσηµη Eφηµeρίδα της Eυρωπαϊκής 'Eνωσης           L 144/51
               κίνδυνος αυτός είναι σχετικός και σηµαντικός και ο υπολογισµός του
               βασίζεται στην επίδραση και την πιθανότητα κινδύνου.
1.4.2. ∆ιευκρινίσεις σχετικά µε την περιγραφή των κινδύνων υπό µορφή κειµένου
1.4.2.1. Ειδικοί κίνδυνοι
Η αναφερόµενη στο σηµείο 1.4.1.γ) περιγραφή πρέπει να περιλαµβάνει µία σύντοµη και
κατανοητή εξήγηση κάθε ειδικού κινδύνου που απορρέει από ιδιαίτερες επενδυτικές
πολιτικές ή στρατηγικές ή συνδέεται µε ειδικές αγορές ή περιουσιακά στοιχεία που αφορούν
τον ΟΣΕΚΑ, όπως:
          (α)  ο κίνδυνος υποχώρησης ολόκληρης της αγοράς ή µιας κατηγορίας
               περιουσιακού στοιχείου και ο επακόλουθος επηρεασµός των τιµών και των
               αξιών των περιουσιακών στοιχείων (κίνδυνος αγοράς)·
          (β)  ο κίνδυνος αδυναµίας εκπλήρωσης υποχρεώσεων εκ µέρους εκδότη ή
               αντισυµβαλλόµενου (πιστωτικός κίνδυνος)·
          (γ)  µόνον εφόσον αφορά άµεσα τον ΟΣΕΚΑ, ο κίνδυνος να µην πραγµατοποιηθεί
               όπως αναµενόταν ένας διακανονισµός στο πλαίσιο συστήµατος µεταφοράς
               διότι ένας αντισυµβαλλόµενος δεν καταβάλει ή παραδίδει έγκαιρα ή όπως
               αναµενόταν της παροχή του (κίνδυνος διακανονισµού)·
          (δ)  ο κίνδυνος αδυναµίας ρευστοποίησης µιας θέσης, έγκαιρα και σε λογική τιµή
               (κίνδυνος ρευστότητας)·
          (ε)  ο κίνδυνος επηρεασµού της αξίας της επένδυσης λόγω διακυµάνσεων στις
               συναλλαγµατικές ισοτιµίες (συναλλαγµατικός κίνδυνος)·
          (στ) µόνον όταν αφορά άµεσα τον ΟΣΕΚΑ, ο κίνδυνος απώλειας περιουσιακών
               στοιχείων σε θεµατοφυλακή στην περίπτωση που ο θεµατοφύλακας ή ένας
               υποθεµατοφύλακας καταστεί αναξιόχρεος ή επιδείξει αµέλεια ή διαπράξει
               απάτη (κίνδυνος θεµατοφυλακής)·
          (ζ)  κίνδυνοι συνδεόµενοι µε τη συγκέντρωση περιουσιακών στοιχείων ή αγορών.
1.4.2.2. Οριζόντιοι παράγοντες κινδύνου
Στην περιγραφή του σηµείου 1.4.1.γ) πρέπει επίσης να αναφέρονται οι ακόλουθοι
παράγοντες, εφόσον είναι σχετικοί και σηµαντικοί, οι οποίοι ενδέχεται να επηρεάσουν το
προϊόν:
          (α)  κίνδυνος επίδοσης, µε αναφορά της µεταβλητότητας των επιπέδων κινδύνου
               ανάλογα µε τις επιµέρους επιλογές του ΟΣΕΚΑ, και η ύπαρξη ή η απουσία
               εγγυήσεων από τρίτα µέρη, ή οι τυχόν περιορισµοί επί οποιασδήποτε τέτοιας
               εγγύησης·
          (β)  κίνδυνοι για το κεφάλαιο, συµπεριλαµβανοµένων των δυνητικών κινδύνων
               διάβρωσης λόγω εξαγορών/ακυρώσεων µεριδίων και διανοµών υψηλότερων
               από τις επενδυτικές αποδόσεις·
 ---pagebreak--- L 144/52       EL            Eπίσηµη Eφηµeρίδα της Eυρωπαϊκής 'Eνωσης            30.4.2004
         (γ)  εξάρτηση από την επίδοση του εγγυητή/τριτεγγυητή, όταν η επένδυση στο
              προϊόν συνεπάγεται άµεση επένδυση στον εγγυητή, παρά σε περιουσιακά του
              στοιχεία·
         (δ)  έλλειψη ευελιξίας, τόσο εντός του προϊόντος (συµπεριλαµβανοµένου του
              κινδύνου πρόωρης παράδοσης) και περιορισµοί στη µετακίνηση προς άλλους
              εγγυητές·
         (ε)  κίνδυνος πληθωρισµού·
         (στ) έλλειψη βεβαιότητας σχετικά µε τη διατήρηση παραγόντων του υφιστάµενου
              επενδυτικού περιβάλλοντος, όπως π.χ. το φορολογικό καθεστώς
1.4.2.3. Κατάταξη των γνωστοποιούµενων πληροφοριών ανάλογα µε τη σειρά προτεραιότητάς
τους
Για να αποφευχθεί η διάδοση παραπλανητικής εικόνας όσον αφορά τους σχετικούς
κινδύνους, στα κράτη µέλη συνιστάται επίσης να εξετάσουν το ενδεχόµενο επιβολής
υποχρέωσης για παρουσίαση των πληροφοριακών στοιχείων µε τρόπο που να καθιστά σαφή
τη σειρά προτεραιότητας των κινδύνων, βάσει κλίµακας και βαθµού σηµαντικότητας, ώστε
να απεικονίζεται καλύτερα ο ατοµικός βαθµός κινδύνου του ΟΣΕΚΑ.
1.4.3. Πρόσθετη γνωστοποίηση σύνθετου δείκτη κινδύνου
Όταν ο ΟΣΕΚΑ έχει συσταθεί πριν από τουλάχιστον ένα έτος, τα κράτη µέλη καταγωγής
καλούνται επίσης να εξετάσουν, ως µια πιθανή εναλλακτική επιλογή, το ενδεχόµενο να
απαιτούν όπως η αναφερόµενη στο σηµείο 1.4.1.γ) περιγραφή συµπληρώνεται από σύνθετο
δείκτη κινδύνου εκφραζόµενο µε ένα µόνο στοιχείο ή λέξη, βάσει της µεταβλητότητας του
χαρτοφυλακίου του ΟΣΕΚΑ· στην περίπτωση αυτή:
         (α)  η µεταβλητότητα του χαρτοφυλακίου του ΟΣΕΚΑ πρέπει να νοείται ως µέτρο
              της διασποράς της απόδοσης του ΟΣΕΚΑ·
         (β)  η απόδοση του ΟΣΕΚΑ πρέπει να υπολογίζεται λαµβάνοντας υπόψη όλες τις
              καθαρές αξίες ενεργητικού (ΚΑΕ) του ΟΣΕΚΑ κατά την περίοδο αναφοράς,
              δηλαδή τις ηµερήσιες ΚΑΕ εάν αυτή είναι η κανονική συχνότητα υπολογισµού
              της ΚΑΕ όπως έχει εγκριθεί από τις αρµόδιες για τον ΟΣΕΚΑ αρχές, που
              υπολογίζονται µέσω της αποτίµησης του ενεργητικού του ΟΣΕΚΑ µε την ίδια
              αυτή συχνότητα.
1.5. Ερµηνεία της τρίτης περίπτωσης: “εξέλιξη των επιδόσεων του unit trust/αµοιβαίου
κεφαλαίου/εταιρείας επενδύσεων (όπου ισχύει)"
Όσον αφορά το σηµείο αυτό, στα κράτη µέλη συνιστάται να ερµηνεύουν την "εξέλιξη των
επιδόσεων του unit trust/αµοιβαίου κεφαλαίου/εταιρείας επενδύσεων (όπου ισχύει)" και την
"προειδοποίηση ότι αυτές δεν προεξοφλούν τις µελλοντικές επιδόσεις" ως την παροχή των
ακόλουθων πληροφοριών:
1.5.1 Γνωστοποίηση προηγούµενων επιδόσεων:
         (α)  οι γνωστοποιούµενες προηγούµενες επιδόσεις του ΟΣΕΚΑ, όπως
              παρουσιάζονται µε τη βοήθεια ακιδωτού διαγράµµατος που απεικονίζει τις
 ---pagebreak--- 30.4.2004       EL             Eπίσηµη Eφηµeρίδα της Eυρωπαϊκής 'Eνωσης              L 144/53
               ετήσιες αποδόσεις για τα τελευταία δέκα πλήρη συνεχόµενα έτη. Εάν ο
               ΟΣΕΚΑ δεν έχει συµπληρώσει δεκαετία από την έναρξη λειτουργίας του αλλά
               δραστηριοποιείται για περίοδο τουλάχιστον ενός έτους, οι ετήσιες αποδόσεις
               του, οι οποίες υπολογίζονται µετά από φόρους και επιβαρύνσεις, συνιστάται να
               δίδονται για όλα τα έτη για τα οποία υπάρχουν διαθέσιµα σχετικά στοιχεία·
          (β)  εάν η διαχείριση ενός ΟΣΕΚΑ γίνεται σύµφωνα µε µία τιµή αναφοράς ή εάν
               στη δοµή του κόστους του περιλαµβάνεται αµοιβή επίδοσης εξαρτώµενη από
               µία τιµή αναφοράς, οι πληροφορίες για τις προηγούµενες επιδόσεις του
               ΟΣΕΚΑ πρέπει να περιλαµβάνουν σύγκριση µε τις προηγούµενες επιδόσεις
               της τιµής αναφοράς σύµφωνα µε την οποία γίνεται η διαχείριση του ΟΣΕΚΑ ή
               υπολογίζεται η αµοιβή επίδοσης. Συνιστάται στα κράτη µέλη να ζητούν όπως
               η σύγκριση αυτή γίνεται µέσω της παρουσίασης των προηγούµενων επιδόσεων
               της τιµής αναφοράς και εκείνων του ΟΣΕΚΑ στο ίδιο ακιδωτό διάγραµµα
               ή/και ξεχωριστά.
1.5.2. Γνωστοποίηση της σωρευτικής (µέσης) επίδοσης
Επιπλέον, συνιστάται στα κράτη µέλη να εξετάσουν το ενδεχόµενο να απαιτούν τη
γνωστοποίηση, υπό µορφή σωρευτικής επίδοσης ή σωρευτικής µέσης επίδοσης του ΟΣΕΚΑ
για ορισµένη χρονική περίοδο (π.χ. για 3, 5 και 10 έτη). Σε περίπτωση χρησιµοποίησης µιας
από αυτές τις εναλλακτικές δυνατότητες, συνιστάται στα κράτη µέλη να απαιτούν επίσης µία
σύγκριση µε τη σωρευτική επίδοση, ή τη σωρευτική µέση επίδοση (κατά περίπτωση) µιας
τιµής αναφοράς, όταν απαιτείται η σύγκριση µε µία τιµή αναφοράς σύµφωνα µε το σηµείο
1.5.1.(β).
1.5.3. Αποκλεισµός των εξόδων εγγραφής και εξαγοράς, µε την επιφύλαξη της κατάλληλης
γνωστοποίησης
Λαµβάνοντας υπόψη τα ισχύοντα κανονιστικά πρότυπα, συνιστάται στα κράτη µέλη να
εξετάσουν εάν θα απαιτούν ή όχι να συµπεριλαµβάνονται τα έξοδα εγγραφής και εξαγοράς
στον υπολογισµό των επιδόσεων του ΟΣΕΚΑ. Πάντως, τα κράτη µέλη πρέπει να απαιτούν
όπως ο µη συνυπολογισµός αυτών των πληροφοριών (κατά περίπτωση) υπόκειται σε
υποχρέωση κατάλληλης δήλωσης που θα επισύρει την προσοχή στο γεγονός αυτό. Στα κράτη
µέλη συνιστάται επίσης να ενθαρρύνουν τις αρµόδιες αρχές τους να µεριµνήσουν ώστε τα
χρησιµοποιούµενα από αυτές πρότυπα να συγκλίνουν προοδευτικά µε τις καλύτερες
πρακτικές για τον υπολογισµό της επίδοσης.
1.5.4. Γνωστοποίηση τιµής αναφοράς
Τα κράτη µέλη καλούνται επίσης να εξετάσουν το ενδεχόµενο να απαιτούν τη γνωστοποίηση
µίας τιµής αναφοράς για όλους τους ΟΣΕΚΑ της δικαιοδοσίας τους, ανεξάρτητα από το εάν ο
επενδυτικός στόχος ενός ΟΣΕΚΑ παραπέµπει ρητώς σε τιµή αναφοράς.
2. Όσον αφορά τις οικονοµικές πληροφορίες που αναφέρονται στο τρίτο τµήµα του
σχήµατος Γ στο παράρτηµα Ι της οδηγίας 85/611/EΟΚ, συνιστάται στα κράτη µέλη να
εφαρµόσουν τις ακόλουθες ερµηνείες:
2.1. Ερµηνεία της πρώτης περίπτωσης: “φορολογικό καθεστώς ”
 ---pagebreak--- L 144/54        EL            Eπίσηµη Eφηµeρίδα της Eυρωπαϊκής 'Eνωσης            30.4.2004
Σε σχέση µε το "φορολογικό καθεστώς " (πρώτη περίπτωση), συνιστάται στα κράτη µέλη να
ζητούν την παροχή των ακόλουθων πληροφοριών στο πλαίσιο του απλοποιηµένου
ενηµερωτικού δελτίου:
          (α)  το φορολογικό καθεστώς που διέπει τον ΟΣΕΚΑ στο κράτος µέλος καταγωγής
               του·
          (β)  δήλωση που υπενθυµίζει ότι το καθεστώς φορολογίας εισοδήµατος ή κερδών
               κεφαλαίου που εισπράττουν µονωµένοι επενδυτές εξαρτάται από την
               φορολογική νοµοθεσία που διέπει την προσωπική κατάσταση του κάθε
               µεµονωµένου επενδυτή ή/και τον τόπο στον οποίο είναι επενδυµένο το
               κεφάλαιο και ότι σε περίπτωση ασάφειας σχετικά µε τη φορολογική τους
               κατάσταση, οι επενδυτές οφείλουν να ζητούν επαγγελµατικές συµβουλές ή
               πληροφορίες από τοπικούς οργανισµούς, εφόσον υφίστανται.
2.2 Ερµηνεία της δεύτερης και τρίτης περίπτωσης: “προµήθειες εισόδου και εξόδου” και “άλλα
πιθανά έξοδα ή προµήθειες”
2.2.1. Συνολικό περιεχόµενο των παρεχόµενων πληροφοριών
Όσον αφορά το σηµείο αυτό, συνιστάται στα κράτη µέλη να ερµηνεύσουν τις "προµήθειες
εισόδου και εξόδου" του ΟΣΕΚΑ και τα "άλλα πιθανά έξοδα ή προµήθειες µε διάκριση των
καταβλητέων από το µεριδιούχο και των καταβλητέων από το ενεργητικό του unit
trust's/αµοιβαίου κεφαλαίου ή της εταιρείας επενδύσεων" ως την παροχή των ακόλουθων
πληροφοριακών στοιχείων:
          (α)  γνωστοποίηση δείκτη συνολικών εξόδων (∆ΣΕ), υπολογιζόµενου σύµφωνα µε
               το παράρτηµα Ι, πλην των νεοσυσταθέντων ΟΣΕΚΑ για τους οποίους είναι
               αδύνατον να υπολογιστεί ο ∆ΣΕ·
          (β)  µε βάση υπολογισµό εκ των προτέρων, γνωστοποίηση της αναµενόµενης
               δοµής του κόστους, δηλαδή αναφορά όλων των διαθέσιµων στοιχείων κόστους
               σύµφωνα µε τον κατάλογο του παραρτήµατος Ι, ώστε να δοθεί στους
               επενδυτές, στο µέτρο του δυνατού, µία λογική εκτίµηση του αναµενόµενου
               κόστους·
          (γ)  όλες τις προµήθειες εισόδου και εξόδου και τα υπόλοιπα έξοδα που
               καταβάλλει άµεσα ο επενδυτής·
          (δ)  µνεία όλων των υπολοίπων στοιχείων που δεν περιλαµβάνονται στον ∆ΣΕ,
               συµπεριλαµβανοµένης της γνωστοποίησης του κόστους διενέργειας
               συναλλαγών, όταν τα σχετικά στοιχεία αυτά θεωρούνται διαθέσιµα από τις
               αρµόδιες αρχές του κράτους µέλους καταγωγής.
          (ε)  αναφορά του δείκτη συχνότητας εναλλαγής χαρτοφυλακίου, ο οποίος
               υπολογίζεται σύµφωνα µε το παράρτηµα ΙΙ, ως ενός πρόσθετου δείκτη του
               σχετικού ύψους του κόστους διενέργειας πράξεων·
          στ)  µνεία της ύπαρξης συµφωνιών επιµερισµού της αµοιβής και προµηθειών
               «soft».
 ---pagebreak--- 30.4.2004       EL            Eπίσηµη Eφηµeρίδα της Eυρωπαϊκής 'Eνωσης             L 144/55
Η απαίτηση που καθορίζεται στο σηµείο (στ) της πρώτης παραγράφου δεν πρέπει να
ερµηνευθεί ως γενική επικύρωση της συµµόρφωσης οποιασδήποτε µεµονωµένης συµφωνίας
ή προµήθειας µε την οδηγία 85/611/EΟΚ, και ιδίως µε το άρθρο 5στ) παράγραφος 1 σηµείο
β) ή µε τους εθνικούς ρυθµιστικούς κανόνες. Λαµβάνοντας υπόψη την τρέχουσα πρακτική
στην αγορά, τα κράτη µέλη καλούνται εποµένως να απαιτούν από τους ΟΣΕΚΑ να εξετάζουν
κατά πόσον οι υφιστάµενες συµφωνίες επιµερισµού της αµοιβής και οι παρεµφερείς
ρυθµίσεις αµοιβής λειτουργούν προς αποκλειστικό όφελος του ΟΣΕΚΑ.
Συνιστάται στα κράτη µέλη να απαιτήσουν όπως το απλοποιηµένο ενηµερωτικό δελτίο
παραπέµπει στο πλήρες ενηµερωτικό δελτίο για την αναζήτηση λεπτοµερών πληροφοριών
σχετικά µε αυτό το είδος ρυθµίσεων, οι οποίες πρέπει να παρέχουν σε οποιονδήποτε επενδυτή
τη δυνατότητα να αντιληφθεί σε ποιον είναι καταβλητέα τα έξοδα και πως οι τυχόν
συγκρούσεις συµφέροντος θα επιλυθούν µε τον καλύτερο δυνατό τρόπο για την προστασία
των συµφερόντων του. Εποµένως, συνιστάται στα κράτη µέλη να διασφαλίζουν το συνοπτικό
χαρακτήρα των πληροφοριών που παρέχονται στο απλοποιηµένο ενηµερωτικό δελτίο.
2.2.2 ∆ιευκρινίσεις για τους όρους “συµφωνίες επιµερισµού της αµοιβής” και “προµήθειες
soft"
2.2.2.1 Προσδιορισµός των “συµφωνιών επιµερισµού της αµοιβής”
Συνιστάται στα κράτη µέλη να αναγνωρίζουν και να ταξινοµούν ως συµφωνίες επιµερισµού
της αµοιβής τις συµφωνίες εκείνες µε τις οποίες ένα συµβαλλόµενο µέρος αµειβόµενο, άµεσα
ή έµµεσα, από το ενεργητικό ενός ΟΣΕΚΑ συµφωνεί να µοιραστεί την αµοιβή του µε άλλο
συµβαλλόµενο µέρος µε αποτέλεσµα αυτό το άλλο µέρος να καλύπτει, µέσω αυτής της
συµφωνίας επιµερισµού της αµοιβής, τα έξοδά του τα οποία πρέπει κανονικά να
καλύπτονται, άµεσα ή έµµεσα, από το ενεργητικό του ΟΣΕΚΑ.
Επιπλέον, συνιστάται στα κράτη µέλη να θεωρούν τις ακόλουθες συµφωνίες ως συµφωνίες
επιµερισµού της αµοιβής κατά την έννοια της προηγούµενης παραγράφου:
          (α) τις συµφωνίες επιµερισµού της αµοιβής επί του κόστους διενέργειας
              συναλλαγών, οι οποίες συνάπτονται µεταξύ µιας εταιρείας διαχείρισης
              ΟΣΕΚΑ και ενός χρηµατιστή και µε τις οποίες ο χρηµατιστής συµφωνεί να
              µοιραστεί µε την εταιρεία διαχείρισης τις προµήθειες επί των συναλλαγών που
              του καταβάλλει ο ΟΣΕΚΑ για την διεκπεραίωση των συναλλαγών του·
          (β) τις συµφωνίες επιµερισµού της αµοιβής στην περίπτωση ΟΣΕΚΑ που
              επενδύουν σε αµοιβαία κεφάλαια (funds of funds). Πρόκειται για συµφωνίες
              µεταξύ µιας εταιρείας διαχείρισης ενός ΟΣΕΚΑ και ενός άλλου αµοιβαίου
              κεφαλαίου (ή της εταιρείας διαχείρισής του) σύµφωνα µε τις οποίες, εάν ο εν
              λόγω ΟΣΕΚΑ επενδύσει στο αµοιβαίο κεφάλαιο, µέρος των προµηθειών που
              επιβαρύνουν τον εν λόγω ΟΣΕΚΑ (είτε άµεσα -προµήθειες
              εγγραφής/εξαγοράς- είτε έµµεσα -∆ΣΕ) λόγω αυτής της επένδυσης θα
              καταβληθούν από το κεφάλαιο στο οποίο πραγµατοποιείται η επένδυση (ή από
              την εταιρεία διαχείρισής του) στην εταιρεία διαχείρισης του ΟΣΕΚΑ.
2.2.2.2. Προσδιορισµός των “προµηθειών soft”
Συνιστάται στα κράτη µέλη να θεωρούν ως προµήθειες soft κάθε οικονοµικό όφελος, πλην
εκείνου για την παροχή υπηρεσιών εκκαθάρισης και εκτέλεσης, το οποίο ένας διαχειριστής
 ---pagebreak--- L 144/56        EL           Eπίσηµη Eφηµeρίδα της Eυρωπαϊκής 'Eνωσης           30.4.2004
ενεργητικού λαµβάνει σε σχέση µε τις πληρωµές προµηθειών που πραγµατοποιεί ένας
ΟΣΕΚΑ για συναλλαγές επί κινητών αξιών που περιλαµβάνονται στο χαρτοφυλάκιό του. Οι
προµήθειες soft λαµβάνονται συνήθως από, ή µέσω, του χρηµατιστή εκτέλεσης της πράξης.
2.2.3. Παρουσίαση του ∆ΣΕ και του δείκτη εναλλαγής χαρτοφυλακίου
Όσον αφορά τον ∆ΣΕ και το δείκτη εναλλαγής χαρτοφυλακίου, τα κράτη µέλη καλούνται να
επιτρέψουν να συµπεριληφθούν ή να επισυναφθούν οι δείκτες αυτοί στο απλοποιηµένο
ενηµερωτικό δελτίο ως πληροφορίες για τις προηγούµενες επιδόσεις.
3. Τα κράτη µέλη καλούνται να ενηµερώσουν την Επιτροπή, το συντοµότερο δυνατόν, και το
αργότερο ως τις 30 Σεπτεµβρίου 2004, για κάθε µέτρο που έλαβαν σύµφωνα µε την παρούσα
σύσταση και να την ενηµερώσουν για τα πρώτα αποτελέσµατα της εφαρµογής του, στο µέτρο
του δυνατού, το αργότερο έως τις 28 Φεβρουαρίου 2005.
4. Η παρούσα σύσταση απευθύνεται στα κράτη µέλη.
Βρυξέλλες, 27 Απριλίου 2004.
                                             Για την Επιτροπή
                                             Frederik BOLKESTEIN
                                             Μέλος της Επιτροπής
 ---pagebreak--- 30.4.2004         EL               Eπίσηµη Eφηµeρίδα της Eυρωπαϊκής 'Eνωσης                     L 144/57
                                            ΠΑΡΑΡΤΗΜΑ I
                                ∆είκτης Συνολικών Εξόδων (∆ΣΕ)
1. Ορισµός του ∆ΣΕ:
Ο ∆είκτης Συνολικών Εξόδων (∆ΣΕ) ενός ΟΣΕΚΑ ισούται µε το λόγο του συνολικού
λειτουργικού κόστους του ΟΣΕΚΑ προς το µέσο καθαρό ενεργητικό υπολογιζόµενο
σύµφωνα µε την παράγραφο 3.
2. Περιλαµβανόµενα/αποκλειόµενα στοιχεία κόστους:
2.1 Το συνολικό λειτουργικό κόστος είναι όλα τα έξοδα που αφαιρούνται από το ενεργητικό
ενός ΟΣΕΚΑ. Αυτά τα στοιχεία κόστους απεικονίζονται συνήθως σε κατάσταση των
πράξεων ενός ΟΣΕΚΑ για την αντίστοιχη οικονοµική χρήση. Η εκτίµησή τους γίνεται σε
βάση “συµπεριλαµβανοµένων όλων των φόρων”, δηλαδή πρέπει να χρησιµοποιείται η
ακαθάριστη αξία των εξόδων.
2.2 Το λειτουργικό κόστος περιλαµβάνει κάθε νόµιµο έξοδο του ΟΣΕΚΑ, ανεξάρτητα από τη
βάση υπολογισµού του (π.χ. πάγια αµοιβή, βάσει του ενεργητικού, βάσει των συναλλαγών
που πραγµατοποίησε η εταιρεία3), όπως:
- Κόστος διαχείρισης συµπεριλαµβανοµένων των αµοιβών απόδοσης·
- Κόστος διοικητικής λειτουργίας·
- Aµοιβές συνδεόµενες µε την παροχή υπηρεσιών θεµατοφύλακα·
- Αµοιβές διενέργειας λογιστικού ελέγχου·
- Πληρωµές σε φορείς παροχής υπηρεσιών προς τον µεριδιούχο, συµπεριλαµβανοµένων των
πληρωµών προς τον φορέα µεταβίβασης κινητών αξιών του ΟΣΕΚΑ και των πληρωµών σε
χρηµατιστές – διαπραγµατευτές που κατέχουν µητρώα των µετοχών του ΟΣΕΚΑ και
παρέχουν υπό-λογιστικές υπηρεσίες στον δικαιούχο των µετοχών του ΟΣΕΚΑ·
- Αµοιβές σε δικηγόρους·
- Οποιοδήποτε κόστος διανοµής ή διαγραφής που επιβαρύνει τον ΟΣΕΚΑ·
- Έξοδα καταχώρησης, ρυθµιστικά έξοδα και παρεµφερείς επιβαρύνσεις·
- Οποιαδήποτε πρόσθετη αµοιβή της εταιρείας διαχείρισης (ή οποιουδήποτε άλλου µέρους) η
οποία καταβάλλεται στο πλαίσιο ορισµένων συµφωνιών επιµερισµού της αµοιβής σύµφωνα
µε το σηµείο 4 αυτού του παραρτήµατος.
3
  Αυτή η µη εξαντλητική τυπολογία των βάσεων υπολογισµού αντικατοπτρίζει την ποικιλοµορφία των
        πρόσφατων εµπορικών πρακτικών στα διάφορα κράτη µέλη (δηλαδή στα τέλη 2003) και η χρήση της
        δεν πρέπει να θεωρηθεί ότι συνιστά γενική επικύρωση της συµµόρφωσης οποιασδήποτε µεµονωµένης
        συµφωνίας ή προµήθειας µε την οδηγία 85/611/EΟΚ όπως τροποποιήθηκε τελευταία από τις οδηγίες
        2001/107/EΚ και 2001/108/EΚ, και ιδίως µε το άρθρο 5στ) παράγραφος 1 στοιχείο β), όσον αφορά τις
        συγκρούσεις συµφέροντος, ή µε εθνικές ρυθµίσεις.
 ---pagebreak--- L 144/58         EL            Eπίσηµη Eφηµeρίδα της Eυρωπαϊκής 'Eνωσης           30.4.2004
2.3 Στο συνολικό λειτουργικό κόστος δεν περιλαµβάνονται:
- Το κόστος των συναλλαγών το οποίο είναι κόστος που επιβαρύνει τον ΟΣΕΚΑ σε
συνάρτηση µε τις πραγµατοποιούµενες συναλλαγές στο πλαίσιο του χαρτοφυλακίου του. Το
κόστος αυτό συµπεριλαµβάνει τις αµοιβές χρηµατιστή, τους φόρους και τις συνδεόµενες
επιβαρύνσεις καθώς και την επίπτωση που έχει στην αγορά η συναλλαγή λαµβάνοντας υπόψη
την αµοιβή του χρηµατιστή και τη ρευστότητα των σχετικών περιουσιακών στοιχείων·
- Τόκοι δανείων·
- Πληρωµές καταβληθείσες στο πλαίσιο της χρήσης παράγωγων χρηµατοπιστωτικών µέσων·
- Προµήθειες εισόδου/εξόδου και οποιαδήποτε άλλη προµήθεια καταβληθείσα άµεσα από τον
επενδυτή·
- Προµήθειες soft σύµφωνα µε το σηµείο 4. κατωτέρω.
3. Μέθοδος υπολογισµού και γνωστοποίηση:
3.1 Ο ∆ΣΕ υπολογίζεται εκ των υστέρων και σε ετήσια βάση, και αντιστοιχεί γενικά στην
οικονοµική χρήση του ΟΣΕΚΑ. Όταν συντρέχουν ειδικοί λόγοι, ο υπολογισµός αυτός µπορεί
να γίνει και για άλλες χρονικές περιόδους. Σε κάθε περίπτωση, το απλοποιηµένο ενηµερωτικό
δελτίο πρέπει να παραπέµπει κατά τρόπο σαφή σε πηγή παροχής πληροφοριών (π.χ. στον
δικτυακό τόπο του ΟΣΕΚΑ) όπου ο επενδυτής µπορεί να αναζητήσει στοιχεία προηγούµενων
ετών/περιόδων σχετικά µε τον ∆ΣΕ.
3.2 Το µέσο καθαρό ενεργητικό πρέπει να υπολογίζεται χρησιµοποιώντας στοιχεία που
βασίζονται στο καθαρό ενεργητικό του ΟΣΕΚΑ όπως προκύπτει από κάθε υπολογισµό της
καθαρής αξίας ενεργητικού, π.χ. ηµερήσια ΚΑΕ όταν αυτή είναι η συνήθης συχνότητα
υπολογισµού της ΚΑΕ που έχει εγκριθεί από τις αρµόδιες αρχές του ΟΣΕΚΑ. Άλλες
περιστάσεις ή γεγονότα που θα µπορούσαν να οδηγήσουν στη γνωστοποίηση
παραπλανητικών στοιχείων πρέπει επίσης να λαµβάνονται υπόψη.
Οι φορολογικές ελαφρύνσεις δεν πρέπει να λαµβάνονται υπόψη.
Η µέθοδος υπολογισµού του ∆ΣΕ πρέπει να λάβει την έγκριση των ελεγκτών του ΟΣΕΚΑ
ή/και των αρµόδιων αρχών.
4. Συµφωνίες επιµερισµού της αµοιβής και προµήθειες soft:
Οι συµφωνίες επιµερισµού της αµοιβής για έξοδα που κανονικά δεν περιλαµβάνονται στο
∆ΣΕ προβλέπουν συχνά ότι η εταιρεία διαχείρισης ή ένα άλλο µέρος καλύπτει πράγµατι,
ολοσχερώς ή εν µέρει, το λειτουργικό κόστος που κανονικά θα πρέπει να περιλαµβάνεται
στον ∆ΣΕ. Εποµένως, το κόστος αυτό θα πρέπει να λαµβάνεται υπόψη κατά τον υπολογισµό
του ∆ΣΕ προσθέτοντας στο συνολικό λειτουργικό κόστος οποιαδήποτε αµοιβή της εταιρείας
διαχείρισης (ή άλλου µέρους) που συνεπάγεται η εφαρµογή αυτών των συµφωνιών
επιµερισµού τους αµοιβής.
∆εν συντρέχει λόγος να λαµβάνονται υπόψη συµφωνίες επιµερισµού της αµοιβής για έξοδα
που έχουν ήδη ληφθεί υπόψη για τον υπολογισµό του ∆ΣΕ. Οι προµήθειες soft πρέπει επίσης
να παραµείνουν εκτός του πλαισίου του ∆ΣΕ.
 ---pagebreak--- 30.4.2004      EL            Eπίσηµη Eφηµeρίδα της Eυρωπαϊκής 'Eνωσης             L 144/59
Εποµένως:
          –   Η αµοιβή εταιρείας διαχείρισης µέσω συµφωνίας επιµερισµού της αµοιβής µε
              χρηµατιστή όσον αφορά το κόστος των συναλλαγών και µε άλλες εταιρείες
              διαχείρισης κεφαλαίων στην περίπτωση ΟΣΕΚΑ που επενδύουν σε τίτλους
              άλλων ΟΣΕΚΑ (εφόσον η αµοιβή αυτή δεν έχει ήδη ληφθεί υπόψη για τον
              υπολογισµό του σύνθετου ∆ΣΕ ή µέσω άλλου κόστους που έχει ήδη βαρύνει
              τον ΟΣΕΚΑ και έχει εποµένως άµεσα περιληφθεί στον ∆ΣΕ) πρέπει σε κάθε
              περίπτωση να λαµβάνεται υπόψη για τον υπολογισµό του ∆ΣΕ·
          –   Αντίθετα, η αµοιβή που λαµβάνει µία εταιρεία διαχείρισης στο πλαίσιο
              συµφωνίας επιµερισµού της αµοιβής µε έναν ΟΣΕΚΑ (πλην της περίπτωσης
              κατά την οποία η αµοιβή αυτή εµπίπτει στο πεδίο της ειδικής περίπτωσης που
              καλύπτεται στην προηγούµενη περίπτωση (ΟΣΕΚΑ που επενδύσει σε άλλον
              ΟΣΕΚΑ)) δεν πρέπει να λαµβάνεται υπόψη για τον απολογισµό του ∆ΣΕ.
5. Αµοιβή επίδοσης:
Η αµοιβή επίδοσης πρέπει να περιλαµβάνεται στον ∆ΣΕ και πρέπει επίσης να γνωστοποιείται
ξεχωριστά και να εκφράζεται ως ποσοστό της µέσης καθαρής αξίας ενεργητικού.
6. ΟΣΕΚΑ που επενδύουν σε ΟΣΕΚΑ ή σε µη ΟΣΕΚΑ:
Όταν ο ΟΣΕΚΑ επενδύει τουλάχιστον το 10% της καθαρής αξίας του ενεργητικού του σε
άλλον ΟΣΕΚΑ ή σε µη ΟΣΕΚΑ που δηµοσιεύει ∆ΣΕ σύµφωνα µε το παράρτηµα αυτό, ο
πρώτος ΟΣΕΚΑ πρέπει να γνωστοποιεί σύνθετο ∆ΣΕ που αντιστοιχεί σ’ αυτή την επένδυση.
Ο σύνθετος ∆ΣΕ ισούται µε:
" Το συνολικό λειτουργικό κόστος του ΟΣΕΚΑ όπως αυτό εκφράζεται µε τον ∆ΣΕ και όλα
   τα στοιχεία κόστους που βαρύνουν τον ΟΣΕΚΑ στο πλαίσιο των συµµετοχών του σε
   υποκείµενα κεφάλαια (π.χ. τα στοιχεία κόστους που συµπεριλαµβάνονται στον ∆ΣΕ των
   υποκείµενων κεφαλαίων, σταθµισµένα µε βάση την το εκατοστιαίο ποσοστό επένδυσης
   του ΟΣΕΚΑ), συν τα έξοδα εγγραφής και εξαγοράς αυτών των υποκείµενων κεφαλαίων,
   προς
" το µέσο καθαρό ενεργητικό του κεφαλαίου.
Όπως αναφέρεται στην προηγούµενη υπό-παράγραφο, τα έξοδα εγγραφής και τα έξοδα
εξαγοράς των υποκείµενων κεφαλαίων πρέπει να περιλαµβάνονται στον ∆ΣΕ. Τα έξοδα αυτά
µπορούν να µην λαµβάνονται υπόψη στο σχετικό υπολογισµό όταν τα υποκείµενα κεφάλαια
ανήκουν στον ίδιο όµιλο, σύµφωνα µε τα οριζόµενα στο άρθρο 24 παράγραφος 3 της οδηγίας
85/611/EOΚ.
Σε περίπτωση που οποιοσδήποτε υποκείµενος µη ΟΣΕΚΑ δεν δηµοσιεύει ∆ΣΕ σύµφωνα µε
το παράρτηµα αυτό, η γνωστοποίηση των στοιχείων κόστους προσαρµόζεται και γίνεται µε
τον ακόλουθο τρόπο:
- πρέπει να γνωστοποιείται η αδυναµία υπολογισµού του σύνθετου ∆ΣΕ γι’ αυτό το κλάσµα
της επένδυσης·
 ---pagebreak--- L 144/60         EL           Eπίσηµη Eφηµeρίδα της Eυρωπαϊκής 'Eνωσης         30.4.2004
- πρέπει να γνωστοποιείται στο απλοποιηµένο ενηµερωτικό δελτίο το µέγιστο ποσοστό
διαχειριστικής αµοιβής που βαρύνει το(τα) υποκείµενο(α) κεφάλαια·
- πρέπει να γνωστοποιηθεί ένα σύνθετο αριθµητικό στοιχείο για το συνολικό αναµενόµενο
κόστος υπολογίζοντας
         –     έναν ελλιπή σύνθετο ∆ΣΕ που να ενσωµατώνει το ∆ΣΕ καθενός υποκείµενου
               κεφάλαιο για το οποίο ο ∆ΣΕ υπολογίζεται σύµφωνα µε το παράρτηµα αυτό,
               σταθµισµένο µε βάση το εκατοστιαίο ποσοστό που αντιπροσωπεύει η
               επένδυση του ΟΣΕΚΑ,
         –     για κάθε ένα από τα άλλα υποκείµενα κεφάλαια, τα έξοδα εγγραφής και
               εξαγοράς συν την ακριβέστερη διαθέσιµη εκτίµηση των στοιχείων κόστους
               που µπορούν να ληφθούν υπόψη για τον υπολογισµό του ∆ΣΕ. Στην εκτίµηση
               αυτή πρέπει να συµπεριληφθεί η µέγιστη διαχειριστική αµοιβή και η πιο
               πρόσφατη διαθέσιµη επίδοση αµοιβής γι’ αυτό το κεφάλαιο, σταθµισµένες µε
               βάση το εκατοστιαίο ποσοστό που αντιπροσωπεύει η επένδυση του ΟΣΕΚΑ.
6. Αµοιβαία κεφάλαια τύπου «οµπρέλα»/αµοιβαία κεφάλαια επενδύοντα σε κινητές αξίες
διαφόρων κατηγοριών:
Στην περίπτωση αµοιβαίων κεφαλαίων τύπου «οµπρέλα» ο ∆ΣΕ πρέπει να υπολογίζεται για
κάθε επιµέρους αµοιβαίο κεφάλαιο. Στην περίπτωση αµοιβαίων κεφαλαίων που επενδύουν σε
πολυάριθµες κατηγορίες κινητών αξιών, εάν ο ∆ΣΕ διαφέρει µεταξύ των διαφόρων
κατηγοριών µετοχών, πρέπει να υπολογίζεται και να γνωστοποιείται ξεχωριστός ∆ΣΕ για
κάθε κατηγορία µετοχών. Επιπλέον, για να τηρηθεί η αρχή της ισότητας µεταξύ µετόχων,
όταν µεταξύ των κατηγοριών αυτών υφίστανται διαφορές στις αµοιβές και στα έξοδα, οι
διαφορετικές αυτές αµοιβές/έξοδα πρέπει να γνωστοποιούνται ξεχωριστά στο απλοποιηµένο
ενηµερωτικό δελτίο. Στην περίπτωση αυτή, το απλοποιηµένο αυτό δελτίο πρέπει να
διευκρινίζεται ότι στο πλήρες ενηµερωτικό δελτίο αναφέρονται τα αντικειµενικά κριτήρια
στα οποία βασίζονται οι διαφορές αυτές (π.χ. το ποσό της εγγραφής).
 ---pagebreak--- 30.4.2004       EL            Eπίσηµη Eφηµeρίδα της Eυρωπαϊκής 'Eνωσης           L 144/61
                                      ΠΑΡΑΡΤΗΜΑ II
                            ∆είκτης εναλλαγής χαρτοφυλακίου
Ο δείκτης εναλλαγής χαρτοφυλακίου ενός ΟΣΕΚΑ ή, κατά περίπτωση, ενός επενδυτικού
τµήµατος πρέπει να υπολογίζεται µε τον ακόλουθο τρόπο:
        Αγορές κινητών αξιών = X
        Πωλήσεις κινητών αξιών = Y
              Σύνολο 1 = Σύνολο πράξεων σε κινητές αξίες = X + Y
        Εκδόσεις/Εγγραφές µεριδίων του ΟΣΕΚΑ = S
        ∆ιαγραφές/Εξαγορές µεριδίων του ΟΣΕΚΑ = T
              Σύνολο 2 = Σύνολο πράξεων σε µερίδια του ΟΣΕΚΑ = S + T
        Μέσος όρος αναφοράς του συνολικού καθαρού ενεργητικού = M
        Εναλλαγή χαρτοφυλακίου=[(Σύνολο 1 – Σύνολο 2)/M]*100
Ο µέσος όρος αναφοράς του συνολικού καθαρού ενεργητικού αντιστοιχεί στο µέσο όρο των
καθαρών αξιών ενεργητικού που υπολογίζονται µε την ίδια συχνότητα σύµφωνα µε το
παράρτηµα Ι, σηµείο 3.2. Ο γνωστοποιούµενος δείκτης εναλλαγής πρέπει να αντιστοιχεί στην
περίοδο ή στις περιόδους για τις οποίες γνωστοποιείται ένας ∆ΣΕ. Σε κάθε περίπτωση, το
απλοποιηµένο ενηµερωτικό δελτίο πρέπει να περιλαµβάνει σαφή παραποµπή σε πηγή
πληροφοριών (π.χ. δικτυακός τόπος του ΟΣΕΚΑ) όπου ο ενδιαφερόµενος επενδυτής µπορεί
να αναζητήσει τους δείκτες εναλλαγής χαρτοφυλακίου για προηγούµενες περιόδους.


Avis juridique important

|

31976H0492

76/492/ΕΟΚ: Σύσταση του Συμβουλίου της 4ης Μαΐου 1976 περί της ορθολογικής χρησιμοποιήσεως της ενεργείας διά της προαγωγής της θερμικής μονώσεως των κτιρίων

Επίσημη Εφημερίδα αριθ. L 140 της 28/05/1976 σ. 0011 - 0011 Ελληνική ειδική έκδοση: Κεφάλαιο 12 τόμος 1 σ. 0128  Ισπανική ειδική έκδοση: Κεφάλαιο 12 τόμος 2 σ. 0114  Πορτογαλική ειδική έκδοση : Κεφάλαιο 12 τόμος 2 σ. 0114

ΣΥΣΤΑΣΗ ΤΟΥ ΣΥΜΒΟΥΛΙΟΥ της 4ης Μαΐου 1976 περί της ορθολογικής χρησιμοποιήσεως της ενεργείας διά της προαγωγής της θερμικής μονώσεως των κτιρίωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  το σχέδιο της Επιτροπής,  Εκτιμώντας:  ότι, στο ψήφισμά του της 17ης Σεπτεμβρίου 1974 περί της νέας στρατηγικής για την ενεργειακή πολιτική της Κοινότητος(1), το Συμβούλιο ενέκρινε ως στόχο τη "μείωση του ρυθμού αυξήσεως της εσωτερικής καταναλώσεως με τη λήψη μέτρων ορθολογικής  χρησιμοποιήσεως και εξοικονομήσεως της ενεργείας, χωρίς αυτό να θέσει σε κίνδυνο τους στόχους της οικονομικής και κοινωνικής αναπτύξεως"- ότι, στο ψήφισμά του της 17ης Δεκεμβρίου 1974 περί του προγράμματος κοινοτικής δράσεως στον τομέα της ορθολογικής χρησιμοποιήσεως της ενεργείας(2), το Συμβούλιο έλαβε υπό σημείωση ότι, στην ανακοίνωση της προς το Συμβούλιο με τίτλο "Ορθολογική  χρησιμοποίηση της ενεργείας", η Επιτροπή κατήρτισε ένα πρόγραμμα κοινοτικής δράσεως στο θέμα αυτό- ότι, για το σκοπό αυτό, πρέπει να δημιουργηθεί ένα ρεύμα πληροφορήσεως ικανό να καταστήσει γνωστά στο κοινό τα καταλληλότερα μέσα για τη βελτίωση της θερμικής μονώσεως των κτιρίων και να προαγάγει, με τον τρόπο αυτό, την ορθολογική χρησιμοποίηση της  ενεργείας- ότι οι συνιστώμενες δράσεις δύνανται να εξασφαλίσουν οικονομίες ενέργειας επαρκείς για να εγγυηθούν την αποδοτικότητα των αναγκαίων επενδύσεων,  ΣΥΝΙΣΤΑ ΣΤΑ ΚΡΑΤΗ ΜΕΛΗ:  1. Να οργανώσουν ή να υποστηρίξουν εκστρατείες ειδικής πληροφορήσεως ικανές να προκαλέσουν το ενδιαφέρον του κοινού για τη βελτίωση της μονώσεως των κατοικιών, εφόσον αυτή εμφανίζεται ανεπαρκής ή μέτρια, και τούτο ιδίως με τη δημιουργία, αναδιοργάνωση ή  διατήρηση οργανισμών ή γραφείων πληροφορήσεως και συμβουλών, ικανών να παρέχουν πληροφορίες συγκεκριμένες και προσαρμοσμένες στην κάθε περίπτωση,  2. για να εξασφαλισθεί η μεγαλύτερη αποτελεσματικότητα των ενεργειών που περιγράφονται στο σημείο 1:  2.1. να υπολογίσουν, ιδίως με έρευνες σφυγμομετρήσεως της κοινής γνώμης, το μέσο επίπεδο θερμικής μονώσεως των υφισταμένων κατοικιών και να αναζητήσουν τις κατάλληλες μεθόδους για τη βελτίωσή του,  2.2. να διοργανώσουν διαγωνισμούς ή να επεξεργαστούν προγράμματα αναπτύξεως με στόχο τη συγκέντρωση των καλυτέρων πρωτοτύτων ιδεών για τη βελτίωση της υφισταμένης μονώσεως των κατοικιών δίνοντας ιδιαίτερη σημασία στην εκτίμηση των αναγκαίων επενδύσεων  και την αποδοτικότητά τους από άποψη εξοικονομήσεως ενεργείας.  3. να υιοθετήσουν, μετά την κατάρτισή τους, πρότυπα αναφοράς για τις θερμικές μονώσεις εναρμονισμένα σε κοινοτικό επίπεδο προκειμένου να τεθούν σε εφαρμογή όλα τα νομοθετικά, κανονιστικά ή διοικητικά μέτρα, ούτως ώστε, ιδίως:  3.1. τα κριτήρια υπολογισμού να είναι τα ίδια για όλες τις χώρες της Κοινότητος,  3.2. τα υλικά και τα στοιχεία της κατασκευής να δύνανται να διακινούνται ανεμπόδιστα στην ενδοκοινοτική αγορά.  Τα πρότυπα αυτά πρέπει να τεθούν σε εφαρμογή σταδιακά και κατά τύπο κτιρίου, αρχίζοντας από το 1980 για τα κτίρια που χρησιμοποιούνται ως γραφεία και τα δημόσια κτίρια.  Έγινε στις Βρυξέλλες, στις 4 Μαΐου 1976.  Για το Συμβούλιο Ο Πρόεδρος G. THORN  (1) ΕΕ αριθ. Α 153 της 9.7.1975, σ. 1.  (2) ΕΕ αριθ. Α 153 της 9.7.1975, σ. 5.


Avis juridique important

|

31969H0040

69/40/EOK: Σύσταση της Επιτροπής της 31ης Ιανουαρίου 1969, περί της εσπευσμένης εφαρμογής του κανονισμού (ΕΟΚ) αριθ. 1619/68 του Συμβουλίου της 15ης Οκτωβρίου 1968, περί ορισμένων προτύπων εμπορίας που ισχύουν για τα αβγά

Επίσημη Εφημερίδα αριθ. L 030 της 06/02/1969 σ. 0016 - 0016

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31992H0172

92/172/ΕΟΚ: Σύσταση του Συμβουλίου της 16ης Μαρτίου 1992 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1979) (Πέμπτο ΕΤΑ) για το οικονομικό έτος 1990

Επίσημη Εφημερίδα αριθ. L 075 της 21/03/1992 σ. 0054 - 0054

ΣΥΣΤΑΣΗ ΤΟΥ ΣΥΜΒΟΥΛΙΟΥ  της 16ης Μαρτίου 1992  για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1979) (πέμπτο ΕΤΑ) για το οικονομικό έτος 1990  (92/172/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,  την δεύτερη σύμβαση ΑΚΕ-ΕΟΚ, που υπογράφηκε στο Λομέ στις 31 Οκτωβρίου 1979,  την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),  την εσωτερική συμφωνία του 1979 περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις 20 Νοεμβρίου 1979, και ιδίως το άρθρο 29 παράγραφος 3,  το δημοσιονομικό κανονισμό της 17ης Μαρτίου 1981 για το πέμπτο Ευρωπαϊκό Ταμείο Αναπτύξεως (3), και ιδίως τα άρθρα 66 μέχρι 70,  Έχοντας εξετάσει τον λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1979) (πέμπτο ΕΤΑ), που εγκρίθηκαν στις 31 Δεκεμβρίου 1989, καθώς και την έκθεση του Ελεγκτικού Συνεδρίου για το οικονομικό έτος 1990, που  συνοδεύεται από τις απαντήσεις της Επιτροπής (4),  Εκτιμώντας:  ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή της Επιτροπής από την ευθύνη για τη διαχείριση του Ευρωπαϊκού Ταμείου Αναπτύξεως (1979) (πέμπτο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του  Συμβουλίου-  ότι η εκτέλεση των εργασιών του Ευρωπαϊκού Ταμείου Αναπτύξεως (1979) (πέμπτο ΕΤΑ), εκ μέρους της Επιτροπής, κατά το οικονομικό έτος 1990, ήταν στο σύνολό της ικανοποιητική,  ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1979) (πέμπτο ΕΤΑ), για το οικονομικό έτος 1990. Βρυξέλλες, 16 Μαρτίου 1992. Για το Συμβούλιο  Ο Πρόεδρος  Jorge BRAGA DE MACEDO   (1) ΕΕ αριθ. L 361 της 31. 12. 1980, σ. 1. (2) ΕΕ αριθ. L 347 της 22. 12. 1980, σ. 210. (3) ΕΕ αριθ. L 101 της 11. 4. 1981, σ. 12. (4) ΕΕ αριθ. C 324 της 13. 12. 1991, σσ. 194 έως 209 και 305 έως 316.